text:
KRALENDIJK – Segun historiadó Arthur Sealy den un komunikado pa prensa, tin un minoria na Bonaire ku ta haña e informashon tokante Covid-19 konfuso. E propósito ta, evitá Covid-19.
Mi no ta dòkter, ni kurandero, ni biólogo ni epidemiólogo pero si historiadó ku a studia basta dokumento sientífiko tokante kiko a pasa ku e indjannan ku a bini den kontakto ku e Europeonan despues di 1492. Tur kos ta drai rondó di nos defensa kontra malesa. Tin kos ku nos tur sa pero redondamente ta ninga hasi.
Mundu médiko ta traha duru pa yega na un bakuna, pero no spera ku dentro di poko esaki ta sosodé. Tur aña hende ta haña grip i no tin bakuna pa kaba ku grip. Si ke evitá Covid-19, nos tin ku yuda nos kurpa defendé su mes. Bo por hasi e siguiente preguntanan. E medidanan ta duna bo strès? Komo ku bo no tin sigur di trabou i entrada, bo no por sali bai happy hour i bo tin miedu? Strès ta baha defensa di bo kurpa. Bo por puntra bo dòkter. Bo ta biba ku naturalesa? Si bo no ta move, no ta hasi ehersisio, abo i bo yu(nan) no ta drumi entre 6 pa 8 ora pa dia, defensa di bo kurpa ta baha. Bo ta kome salú? Berdura, fruta (apel, mango,drùif), baha di peso, ménos suku, ménos limonada, alkohòl, bebe te, awa. Ta yuda hisa resistensia.
Bo mes òf bo yu(nan) ta gordo di mas? Kome malu ta baha defensa di bo kurpa. Papia ku un dietista. Bo tin sufisiente vitamina A,C ku D? Lus di solo ta bon pa vitamina D, apelsina, awa di lamunchi sin suku, nivel di vitamina A (Zink) ta yuda kontra infekshon. Vitamina D ta importante pa nos grandinan ku ta henter dia den kas. Bo higiena ta ok? Laba man ku habon, keda kas ora bo ta malu, no aglomerá i tene distansia ta medidanan ku semper a usa den tempu di epidemia.
Lesa historia. Bo ta bisti tapa boka pa show, manera karnaval tin òf pa prevenshon? Ta ridíkulo mira hende ta kana den aire liber ku tapa boka bistí òf un shofùr so den outo tin tapa boka bistí. Tapa boka henter dia bistí por kousa; doló di kabes, stroba halamentu di rosea, subi preshon, inflamá bo kueru i bo por kai flou. Pues sea kouteloso ku tapa boka di ménos ku un dòler. Tuma konseho serka bo dòkter. No ta e vírus ta e plaga pero nos komo hende ta e plaga.


c: text/html

text:
ORANJESTAD – Departamento di Obra Publico ta informa pueblo di Aruba en general y specialmente nos automobilistanan relaciona cu e trabao di asfaltamento di e schoolplein di Rosa College.
Trabao lo tuma lugar diabierna awor 14 di juli 2017. Pa por asfalta e schoolplein lo cera e caya Dominicanessenstraat parcialmente entre e crusada cu Zuster Candidastraat te na Concessielaan.
Rutanan alternativo lo keda indica cu baricadanan y borchinan di aviso.
E trabao lo cuminsa pa 7’or di mainta y ta programa pa caba 4’or di atardi.
Ta pidi tur automobilista, negoshi y otro usuario pa tene cuenta cu e inconveniencianan cu lo por surgi pa cual nos ta pidi nos disculpa.

robotstxt: allowed

filter: keep


text:
E musico y baluarte di e bario di Brazil, Vicente Ras ta di fiesta. Awe el a cumpli 91 aña di edad. Momentonan special asina ta hopi importante pa MasNoticia.com mirando cu ta na bida tin cu aprecia y duna honor na nos baluartenan. Awe nos ekipo di MasNoticia a sorpresa Vicente cu un bishita.
E ekipo encabesa pa nos colega Joshua Bryson a sostene un entrevista exclusivo cu Vicente. Vicente a nace na aña 1930, el a conta cu den su tempo mayoria hende ta biba di agricultura. Su tata a siñe for di chikito con ta atende cu cunucu, con ta planta y chapi. Piscamento tambe tabata un factor importante e tempo aya, si no pisca of planta ta nifica, keda sin come.
Mayoria di Vicente su famia ta bin di e bario di Brazil, Cura Cabay y Rooi Kochi. Respet tabata e regla number 1 for di tempo cu Vicente a lanta. Tocamento di Tambu ta algo cu Vicente a siña for di chikito for di su Papa Grandi. For di eynan e smaak a nace pa asina cuminsa cu e tocamento di Tambu.
Mayoria hende na Aruba conoce Vicente tambe pa su ritmo y melodia tradicional. Vicente a forma parti di diferente grupo musical, tanto como esun cu ta toca como cantante. “Gusta di otro pero aprecia y stima loke ta di nos” ta un dicho clasico di nos baluarte, Vicente Ras. Gerencia y Team di MasNoticia.com ta desea Vicente hopi aña mas di bida y hopi mas musica di Tambu, Biba Vicente!


text:
DEA lo ta cera algun dia
Departamento di Enseñansa Aruba (DEA) ta informa cu su seccion encarga cu Arubalening lo ta cera pa publico te cu diabierna dia 8 di januari 2021.
Entrante dialuna dia 11 di januari 2021 lo brinda servicio na publico durante orario regular di oficina.
Pa informacion relaciona cu Arubalening por acudi na nos website ea.aw y busca Arubalening den e alfabet menu. Preguntanan por wordo dirigi na arubalening@ea.aw y lo haci tur esfuerso pa contesta mas pronto cu ta posibel na momento cu reanuda servicio.
Feliz dianan di Fiesta
Aña 2020 a trece hopi reto y a exigi hopi di nos. Nos ta gradici bo pa bo compromiso, flexibilidad y esfuersonan haci durante e aña. Cada esfuerso, grandi y chikito, tin su impacto y ta sigui multiplica su mes.
Nos tur na Departamento di Enseñansa Aruba ta desea bo feliz dianan di fiesta
Info / Contact
Departamento di Enseñansa Aruba (DEA)Scroll To Top


text:
Segun esnan sera na Guarda Nos Costa, consehero di minister di justicia ta esun responsabel pa e abusonan humanitario!
Dialuna mainta un grupo grandi di indocumentadonan teni sera na Guarda Nos Costa a bolbe lanta y a subi dak no pa huy pero pa haya atencion di prensa unda nan a sali bisa con e cosnan ta hinca den otro y un consehero di minister di justicia ta esun cu ta responsabel pa tur e abusonan humanitario cu nan ta pasando aden varios di nan pa mas di 6 luna caba cu nan ta sera.
E situacion ta asina y nan mes a admiti cu den nan tin hendenan cu a bini illegal Aruba y tin otronan cu a drenta Aruba como turista pero intencionalmente a keda atras pa trabao pa un mihor provenir. Den nan tin tambe ex-presonan cu tabata sera despues di a ricibi un of otro sentencia y a caba di sinta nan castigo pero mester ser expulsa. Ademas den nan tin esnan cu a bini Aruba como turista pero pa motibonan di no a haya vuelo no por a regresa. Nan ta conciente di e locual cu nan a haci no ta bon. Pero nan a bisa cu nan no por soporta keda sera mas di e forma ey y cu nan no por ricibi bishita di nan famia y cu esakinan ta afectandonan mentalmente cu torturanan. Nan mes a logra regla yega na varios solucion pa regresa nan pais si gobierno mes percura pa lanchanan buscanan memey di e awanan territorial di ambos pais y nan mes lo percura pa yega Venezuela. Segun un di esnan cu a hiba palabra a presenta e denuncia di cu e consehero Milko Baiz ta esun cu ta ocasionando e abusonan aki tratandonan malo y impidiendo nan salida y descartando tur opcion cu nan a presenta pa nan por ser expulsa for di Aruba.
Prensa presente mester cumpli cu su parti di hiba entre otro e mensahe aki pa e minister di justicia pa asina e accelera e proceso aki lo mas pronto posible. E situacion cu nan ta aden ta inhumano e injusto y pesey por medio di prensa nan ta desea di logra pa nan voz yega na esnan mas ariba y asina diplomaticamente resolve e asunto aki.


text:
Dreamteam ku viktoria importante den gran final Liga CSB/MCB maskulino
Dreamteam ku viktoria importante den gran final Liga CSB/MCB maskulino
Den un tremendo wega un biaha mas ajera nochi na Post 6 e equipo di dreamteam ta pika dilanti 2-0 den e serie final viniendo di atrás pa bin gana e ekipo di Harlem Power. Harlem Power ta start fuerte i ta skor 3 kareda for di prome inning. Pero después Wendley Serberie a hala mara fuerte riba montikulo i praktikamente tabatin un duelo di picheo entre Wendley Serberie i Raishel Sambo te den di 5 inning ora manager di Harlem Power a bin ku Richene Martina den relevo. Richene a hasi e trabou tambe den kabes di 5 inning i a logra saka un 0 pa mantene e wega ku skor di 3 pa 1 na favor di Harlem Power. Pero den kabes di 6 inning Richene no por a wanta e atak di dreamteam i dreamteam ta skor 6 kareda den kabes di 6 pa boltu e skor na 7 pa 3. E manager di Harlem Power a bin ku Raishel Sambo bek den wega pa wanta e wega i asina e wega a bin termina finalmente ku skor di 7 pa 3 na favor di Dreamteam. Pa Dreamteam 7 kareda 9 hit i 1 eror. Picher ganador a resulta Wendley Serberie i miho na Nurison Leonora di 2-2. Pa Harlem Power 3 kareda 6 hit i 2 eror. Picher perdedo a resulta Richene Martina i miho bate pa Harlem Power Raydel Isabella di 3-2 ku 1 homerun. Player of the game GIL’S Sport a resulta Wendley Serberie ku a bai ruta kompletu pa Dreamteam.
Djawebs 24 november ta sigi ku 2 wega di promoshon i degradashon na post 6. E prome wega ta bai entre Nos tei Curacao office Supply vs Soto CMTC i 21:00 e wega entre Vipers i Demolition Cartel nv.
Djabierne 25 november lo kontinua ku e wega no 3 di e serie di gran final Femenino entre Pichingolo Nissan vs Eagles Softex ku Pichingolo dilanti den e serie 2-0, 1 viktoria pa Pichingolo djabierne awor ta nifika ku nan ta kampion. I pa 21:00 e wega no 3 di e serie gran final maskulino entre Dreamteam vs Harlem Power ku Dream team dilanti den e serie 2-0 ku viktoria pa Dreamteam djabierne ta nifika ku Dreamteam tambe titula kampion. Ban wak ku nos ta hanja kampion djabierne aki of Eagles Softex i Harlem Power tin otro plan.


text:
Polis a pidi e dama pa e baha for di caminda y e no a sigui e instruccion, polis mester a pone bay vloer pa domine
Diadomingo anochi a drenta informe di cu tin un dama bao influencia di un of otro instancia canando memey riba caminda di Sasaki rumbo Oranjestad, meaora a dirigi un patruya na e sitio. Na yegada di e patruya a bin topa cu e dama aki memey di caminda canando polis a pidi’e pa e baha for di caminda ya cu e ta exponiendo su mes y otronan na peliger. E dama a djies hala un tiki na banda pero a keda na e rand di caminda cana bay sin para, polis a purba papia cun’e pero e no tabata haci caso. Pa su mesun seguridad y di otronan polis mester a bay cu un poco mas streng cun’e pa purba saca afo kiko ta pasando of pakiko e ta haci asina. E dama a insulta sapatea y hasta forsagea cu e polisnan cu mester a pone na boei y pone na suela. Na e momentonan ey e casa di e dama a yega y eynan polis a compronde e situacion. Como e dama tabata bao influencia polis a detene e dama pa buracheria.


text:
Un estudio den kolaborashon nobo ta duna komprendementu nobo di kon dos espesie di bayena “minke” ta hasi uso di e awanan di laman Karibe i su bisiña osean Atlántiko durante nan siklo di bida. E resultadonan ta duna kontribushon mas profundisá na e balor di konservashon i e importansia di e santuario marino Yarari relativamente nobo, di Hulanda. Dor di kombiná informashon sientífiko, siensia di siudadano i informashon públiko, e estudio akí ta duna informashon klave ku lo yuda e esfuersonan riba tereno di konservashon sigui pa dilanti.
Bayena “Minke” ta e tipo di mas chikitu di e grupo di “bayena grandi” i nan ta aparesé den tur e awanan rònt mundu. Tin dos diferente espesie di bayena “minke”, e bayena “minke” komun, òf bayena “minke” di nort (“Balaenoptera acutorostrata”) i e bayena “minke” Antartiko, òf bayena ‘minke” di sùit (Balaenoptera bonaerensis).
Santuario Yarari
Ta konosí ku bayena “minke” ta biaha pa distansianan largu, pa asina tur dos espesie bin hasi uso di e awanan kayente di laman Karibe pa duna lus i kuida yu durante e lunanan di wenter. Denter di e region di Karibe, tin algun área marino protehá, manera e Santuario Yarari pa Mamífero Marino i Tribon, ku ta inkluí e awanan teritorial rònt di Boneiru, Saba, ku Statia. Banda di duna protekshon vital na e ekosistema marino, a establesé Santuario Yarari pa yuda enfoká riba investigashon pa yega na komprendementu mas amplio di e siklo di bida i di e patronchi di migrashon di tantu e espesienan residente komo e espesienan migrante. Komprendiendo kon e espesienan akí ta biaha durante un aña i ta usa awanan di laman Karibe ta esensial pa bai diseñá plannan di konservashon efektivo pa den futuro.
Estudio nobo
Un estudio resien a trese un kantidat grandi di investigadó i grupo di konservashon huntu inkluso e Instituto di Siensia di Medio Ambiente di Universidat di Leiden i e fundashon Aruba Marine Mammal Foundation. E estudio akí a hasi revishon di literatura, siensia di siudadano i datonan sientífiko pa kompilá dato tokante sitio i dato temporal di tur dos espesie di bayena “minke”. Meta di e estudio tabata pa siña mas tokante kon e espesienan akí ta hasi uso di e Área Amplio di Karibe durante nan siklo di bida.
Na total, a kolekshoná 130 fail ku dato, mayoria di nan ta di estudio sientífiko (100) i e sobrá ta di siensia di siudadano (30). Bayena “minke” ta remarkablemente kurioso, frekuentemente aserkando boto, loke ta hasi nan e espesie perfekto pa siudadanonan sientífiko por mira. Mehorashon di ekipo di kámara di siudadano, i subimentu di inisiativa pa graba i kompartí imágen di opservashon di biodiversidat riba ret di medionan sosial i di banko di datonan públiko, a kondusí na un oumento di reportahe di siensia di siudadano di tur espesie.
Resultadonan
E estudio akí a logra hasi investigashon di failnan tokante e espesienan, ku ta plamá na diferente parti, pa por haña mihó noshon ku ta indiká e importansia di Santuario Yarari ku ta situá den sentro di un área na Ost Karibe kaminda ku e bayena “minke” komun ta pasa wenter i pues ta kontribuí na balor i importansia di e santuario marino relativamente nobo akí, ku ta den área di Reino Hulandes. E informashon nobo akí ta bini di gran parti di dos estudio anterior, ku Universidat & Research di Wageningen a hasi huntu ku e Unidat di Maneho di Saba Bank, ku fondo generoso di Ministerio di Agrikultura, Naturalesa i Kalidat di Kuminda (LNV). A pone e resultadonan akí riba e mesun liña ku estudionan similar i a resultá ku nan ta kuadra ku e rutanan di migrashon na eskala grandi pa temporada di aña di e bayenanan “minke”. Un aspekto interesante ta, ku e estudio akí a suprayá ta, ku maske ku anteriormente tabatin e kerensia ku ta solamente e bayena “minke” di nort tabata hasi uso di Golfo di México, a haña kasonan ku ta konfirmá insidentenan di subimentu di tera di tur dos espesie. Ademas, e echo ku ku tabatin kaso di subimentu di tera di bayena “minke” hinter aña largu, ta sugirí ku tin bayena ta keda hinter aña denter di e teritorio di Golfo di México.
Registrá bo enkuentronan
Kada opservashon por duna informashon di dato útil ku por kontribuí na e noshon nesesario pa protehá e espesienan akí. Yuda pa desaroyá e esfuersonan di konservashon dor di registrá bo opservashon di bayena (minke) òf otro espesie i pòrtrètnan riba e wèpsait di Observation.org òf instalá e app grátis (iPhone (iObs) & Android (ObsMapp)). E hèrmèntnan akí ta disponibel na mas ku 40 idioma i tantu biólogo, komo siudadano ku turista por usa nan.
Pa mas informashon por haña e vershon kompleto di e rapòrt riba Dutch Caribbean Biodiversity Database.More info in the Dutch Caribbean Biodiversity Database


text:
Geplaatst op 10 December 2018 dor di Ministerio Asuntunan General i Promé Minister
WILLEMSTAD- 10 di desèmber 2018 –
Awor ta posibel pa eksplorá Kòrsou su kayanan i sitionan mas karakterístiko, manera brùg di ponton, Handelskade i Kenepa Chikitu, riba Google Street View. Esei ke men ku a bira mas fásil pa transitá riba nos isla i haña e negoshi ku bo ta buskando. Esaki a bira posibel despues ku na òktober 2017, Promé Minister Eugene Rhuggenaath, huntu ku Minister di Desaroyo Ekonómiko Dr. Steven Martina, Minister di Tráfiko, Transporte i Planifikashon Urbano sra. Zita Jesus-Leito, i e partnernan Dolfijn FM, Ofisina di Turismo di Kòrsou (CTB), CHATA, Bureau Telecommunicatie & Post, UTS i Profound Projects a lansa e proyekto ‘Curaçao on the Map’ (‘Kòrsou Riba Mapa’).
Google a kolaborá ku CTB i e partnernan ariba menshoná pa generá imáhen di 360 grado pa Street View, i pronto nan lo bira disponibel via Google Maps i riba e app Google Street View. Tambe tin un kantidat di panorama di 360 grado di e lugánan mas bunita na Kòrsou, manera Kenepa Grandi, Playa Grandi i hopi mas, generá ku Street View Trekker (un ekipo ku bo por bisti manera un ‘rugtas’, ku un sistema di kámara riba dje).
Entre tantu, diferente negoshi na Kòrsou a traha duru riba nan transformashon digital i a agregá kantidat di informashon útil na Google Maps via Google My Business, di manera ku awor ta muchu mas fásil pa un kliente haña lista di negoshi, orario, foto i opinion di otro kliente.
Magdalena Filak, Program Manager di Google Street View Special Collects ta komentá lo siguiente: “Di nos parti ta un plaser di por pone Kòrsou riba Google Street View. Nos a ripará ku tin hopi demanda pa Street View di parti di hende individual i negoshi riba e isla, i nos ta kontentu di por yuda tantu e hábitantenan di Kòrsou mes komo e hopi turistanan ku ta deseá di eksplorá e isla.”
Sigun Promé Minister Eugene Rhuggenaath, ta danki na Google Street View ku awor nos por tin un idea di totalidat di komunidat di Kòrsou. Pues, dor di duna un bista total di kaya i sitionan di Kòrsou, Google Street View ta aportá na kreashon di e sintimentu serka nos hendenan di ta konektá ku otro i tambe ta pone nos realisá loke ta hasi nos isla úniko.
Den transkurso di e próksimo dianan, Kòrsou lo subi riba Google Street View. Street View ta disponibel via Google Maps riba internèt, Android i iOS.


text:
Orashon djaluna 17 di yüli 2017
Orashon djaluna 17 di yüli 2017
Si SEÑOR no a keda na nos banda, asina Israel por bisa, si SEÑOR no a keda na nos banda, ora hende a lanta kontra nos, nan lo a kome nos bibu, den nan rabia kandente kontra nos. Awa lo a lastra nos bai kuné, awa brutu lo a pasa riba nos, un masa di awa furioso sigur lo a pasa riba nos. Bendishoná sea SEÑOR! E no a laga nan djentenan sker nos. Nos a skapa, manera un para, for di kui di yagdó. Kui a kibra i nos, nos a skapa! Nos yudansa ta den nòmber di SEÑOR ku a traha shelu i tera.
Salmo 124:1-8


text:
Djadumingo 26 di sèptèmber Xtreme Sports Bonaire patrosiná pa Brandaris administratie kantoor ta organisá e di 11 Duo Xtreme Mountain bike race na Boneiru. E kareda aki meskos ku 2 aña pasá lo tin dos kategoría di 55km (pro) i Xtreme di 73km ku ta duna oportunidat pa siklista di diferente nivel por partisipá. Ta spera bastante koredó pa e evento aki ku varios bishitante di otro isla i paísnan. Te na e momento aki di Korsow tin mas ku 50 siklista ku a konfirmá nan partisipashon den e kareda aki ku ta kresiendo tur aña. Otronan tambe ku a konfirmá ta di Merka, Hulanda i Aruba. Tur esaki sin inkluí nos mes siklistanan na Boneiru ku ta den full treining pa e evento aki.
E kareda lo pasa den diferente área ront di e isla usando kamindanan den mondi i ku subida i bahada den serunan, E reto aki ta prinsipalmente pa pasa luganan hopi stèil ku baiskel manera entre otro seroe largu i hopi kaminda alehá. Tambe lo tin trayektonan largu i den e solo kayente den e díanan aki lo ta un reto pa kompetí. Lo tin varios kamindanan difisil pa pasa ku ta hasi e kareda mas interesante pa e koredó.
E kareda ta konta ku koperashon di polis lokal i Krus Korá i tambe boluntarionan pa asina sigurá e protekshon di e partisipantenan den kaso di un aksidente.
E kareda lo kuminsá djadumingu mainta 6.30 saliendo for di Eden Beach Resort direkshon aeropuerto i asina krusa su tras bai kaminda Sorobon, Jatu Baku, Washikemba i Lagun i asina pasa den diferente área den mondi ront di Boneiru manera Bolivia, Trai Montaña, Rincon i Sabadeco pa menshoná algún. E final lo ta na Eden Beach Resort.
Durante henter e ruta lo tin 5 post di awa (Heaven) i energy drink ku boluntarionan pa asistí e partisipantenan pa refreská un tiki i yuda si mester, i otro 5 post mas pa kontrolá e kareda i tambe vigilá e trafiko di òuto pa seguridat.
Kada tim ta konsistí di dos partisipante ku ta kore huntu i mester kaba ful e kareda pa por klasifiká den premio. E edat mínimo pa partisipá ta 16 aña. Tin diferente kategoría ku por partisipá aden manera Junior, Senior (edat kombiná di 100 aña entre 2), Mixed, Hòmber i Damas.
Tur finalista ta risibí un medaya di partisipashon. E ganadornan di e kategoría prinsipal lo gana premio kèsh ku ta varia entre $400 pa e tim ku gana, $200 di dos lugá y $100 pa e team ku yega na di tres lugá. Tambe tin trofeo pa e promé 3 finalista den tur kategoría.
Entrega di premio lo tuma lugar djadumingu merdía na Eden Beach durante di e lunch pa tur partisipante. Mas ku 40 boluntario mas asistensia di kuerpo polisial lo juda den e evento aki ku kada aña ta kresiendo.
Djabierne atardi 5or lo tin e promé inskripshon na Karel’s Beach Bar i ta spera pa tur por pasa mira e ambiente i hasi konosí ku e partisipante nan. Preis pa partisipante ta $25.
E evento aki tin komo sponser prinsipal Brandaris BV huntu ku Eden Beach Resorts, Sunbelt Realty, MegaFM, De Freewieler, Freixenet, Napa, Budget Carrental, Karel’s Beach Bar, Bonaire Office Systems, Gaia Pro i Bonaire Logistics ku a yuda kontribuí pa hasi e kareda aki posibel i eksitoso.
Pa informashon:
Mocky Arends +599 7865614
Frank Bohm +599 7778545
Neil van Wilgen +599 7770117
Ronald Schleper +599 7853902
Of por kontaktá via Info@bonairextreme.com of nos wepsait www.bonairextreme.com . Tambe por haña tur informashon via nos página di Facebook


text:
General Aviation Center – Diadomingo anochi laat, despues di basta preparacion henter dia, ambulancenan a yega cu 2 di e tres rumannan muhe cu tawata envolvi den e accidente serio na Moko.
Manera tur hende sa, diadomingo mainta, un accidente serio a sosode entre un Nissan y un Pick up.
Tur e impacto tawata na banda drechi, parti patras y net caminda e criaturanan tawata sinta.
Unidadnan di rescata mes ora a haci nan maximo esfuerso pa sacanan for di e auto. Pero ya esnan cu tawata tratando cu nan a wak e gravedad di e incidente y di e slanan cu e muchanan a ricibi.
Dos di e rumannan a wordo hinca mes ora den I.C.U. E ora a opta pa manda nan Bucaramanga Colombia. Nos por a wak dos miembro di famia cu a compaña e muchanan.
Dos ambulance a yega y por a wak con nan a ser hinca den e avionnan.
Despues di algun minuut di verschil e avionnan a lanta vuelo pa Colombia, cu tawata tin un duracion di 1ora y mey mas o menos.


text:
10-2021 – KvK a reuni cu Fitch encuanto desaroyo financiero, economico y di vacuna
Oranjestad – Camara di Comercio y Industria Aruba (KvK) a reuni cu e compania di […]
09-2021 – E vacuna ta e instrumento pa acelera recuperacion di nos economia
Oranjestad – Camara di Comercio y Industria Aruba (KvK) ta keda boga pa tin dialogo […]
08-2021 – KvK a reuni cu Standard & Poor’s encuanto desaroyo financiero y economico
Oranjestad – Recientemente, Camara di Comercio y Industria Aruba (KvK) a tene un reunion cu […]
07-2021 – KvK a reuni cu Minister Presidente y Minister di Finansas encuanto mehoracion economico
Oranjestad – Riba diabierna, 19 di februari ultimo, directiva di Camara di Comercio y Industria […]
05-2021 – Directiva di KvK a delibera cu ATA tocante desaroyo den turismo
Oranjestad – Directiva di Camara di Comercio y Industria (KvK) a tene un reunion cu […]
06-2021 – KvK ta lamenta e accion di Minister di Labor y DAO cu a crea confusion
Oranjestad – Actualmente no tin claridad pa loke ta trata dialuna 15 di februari proximo. […]
04-2021 – Durante reunion a elabora riba diferente topiconan cu ta impacta comercio: KvK ta comunica cu e programa manager, sr. Kruk
Oranjestad – Riba diaranson, 13 di januari ultimo, Camara di Comercio y Industria (KvK) a […]
03-2021 – KvK ta contento cu e derecho di pidi retiro ta wordo reconoci
Oranjestad – Na varios ocacion, incluyendo via comunicadonan di prensa, Camara di Comercio y Industria […]
02-2021 – Directiva di KvK pa aña 2021
Oranjestad – Conforme e stipulacion den ley, Camara di Comercio y Industria (KvK) ta representa […]
01-2021 – KvK a tene un ‘Startup day’ pa registra negoshi
Oranjestad – Diasabra ultimo, 30 di januari, Camara di Comercio y Industria (KvK) a organisa […]


text:
PHILIPSBURG – E promé minister hulandes Mark Rutte durante di su bishita na Sint Maarten mésora a atvertí ku no ta probabel ku tur kos ta kla kaba pa e próksimo temporada di orkan.
“Si bo mira ku kuantu retraso e rekonstrukshon a kuminsá, bo mester wak kon bo por hasi mas tantu posibel pa un próksimo temporada di orkan. Prioridat number unu e ora ei ta kapasidat di shèlter.”
Rutte ta bai chèk awe mes serka gobièrnu lokal si tin sufisiente di esaki. Otro prioridatnan ku e ta menta ta e dùmp di shushi na kandela i prizòn.
Falta di konfiansa
E promé minister tin konfiansa den e gobièrnu provishonal di Sint Maarten bou di guia di Leona Marlin-Romeo. E konfiansa aki no tabat’ei anteriormente i p’esei ta awor numa el a bini e isla pa duna e señal di komienso pa e ayudo despues di orkan Irma, ku na sèptèmber a kousa tantu daño.
“Promé Hulanda mester a haña kòntròl riba supervishon di frontera i kombatimentu di korupshon. Pasobra bo no por splika e pagadó di impuesto hulandes ku bo ta bai hinka mas ku mei miar dòler den Sint Maarten sin seguridat ku a tuma sufisiente medida. E situashon di último añanan a bai muchu hopi atras pa tin e konfiansa ei. No tabata por.”
“E velosidat serka algun kos ta muchu abou”
E sekretario di estado di Relashonnan den Reino Raymond Knops ku tambe a biaha huntu ta añadí ku Hulanda ta dispuesto di duna ayudo, pero ku ta ferwagt un esfuerso mas grandi di gobièrnu lokal. “E velosidat serka algun kos ta muchu abou. E problemasia di e seru di shushi, e prizòn. Mester traha mas lihé. Staten mester traha mas lihé, a entregá e presupuesto muchu lat.”
Tantu Knops komo Rutte ta enfatisá di nobo ku Hulanda ta dependé di Sint Maarten komo pais soberano. “Nos no t’aki pa tuma kosnan ofer.”


text:
KÒRSOU A LOGRA SU PROMÉ VIKTORIA DURANTE NOS PROMÉ ENKUENTRO DI E CONCACAF U-20 CHAMPIONSHIP!
KÒRSOU A LOGRA SU PROMÉ VIKTORIA DURANTE NOS PROMÉ ENKUENTRO DI E CONCACAF U-20 CHAMPIONSHIP!
Manera ya ta konosí Kòrsou a logra su promé viktoria di e CONCACAF U-20 Championship 2020. Ayera, enfrente di un bon públiko durante nos promé enkuentro di e kampionato aki nos a sa di gana Saint-Martin ku skor di 5-0. Nos golnan a keda anotá pa Joshua Zimmernan (3x), Urvin Lentini Caciano ku Tyrese Noslin. Promé ku nos enkuentro, Guadeloupe a gana Belize ku skor di 6-0. Kosnan ta birando serio durante e kampionato aki, p’esei mes bo mester ta den Stadion Ergilio Hato mañan, 20 di febrüari, pa presensiá e segundo fecha di e partidonan aki.
Resultado di weganan:
Skema di wega:
Tur ekipo ke keda komo number 1 di grupo C, p’asina logra klasifiká pa e segundo buèlta di e kampionato aki. Nos hungadónan ta sigui konta ku hinter pueblo di Kòrsou pa apoyá i sostené nan durante nos segundo enkuentro kontra Belize.
Kòrda ku tur e partidonana aki ta grátis!
19 febrüari 2020


text:
Recordatorio
Esaki ta un recordatorio na tur esnan interesa den compra di bestia cu tin varios bestianan chikito cu bo por pasa wak. Si bo tin cualkier pregunta bo por pasa libremente y cu gusto nos ta splicabo e proceso.
Tambe nos kier a pidi tur e criadornan di bestia (cabrito, carne, porco) cu si boso tin bestianan na venta, laga nos sa y nos por manda bo informacion pa tur criadornan cu ta desea pa cumpra bestia nobo pa nan cura. Corda cu Santa Rosa tey pa sostene nos criadornan asina ta ban traha hunto pa nos motiva mas y mas hende pa inicia cu nan cura di bestia pasobra carni fresco ta mas saludabel pa nos tur.


text:
KRALENDIJK – Den fin siman ultimo a tuma lugá e di 25 kongreso di NORCECA. Esaki ta e federashon di volibòl di Amerika nort, Amerika sentral i Caribe. E kongreso tabata planiá pa luna di yüni na Punta Cana pero mester a kansela esaki pa motibu di pandemia. E kongreso tabata dianan 24 i 25 di òktober 2020 di forma virtual via Zoom. Tur 41 pais miembro a partisipá ku un delegado.
E kongreso aki ta hopi importante pa e mundu di volibòl, kaminda a tuma luga elekshon di e Board of directors, direktiva i diferente komishonnan. Por ehempel a reëlegi Cristobal Marte Hoffiz komo presidente di NORCECA.
Ku orguyo BOVOBO kier a komparti, ku a elegí Gisette Emer komo miembro di e komishon di Beach Volley Ball i Jose-Luis Nicolaas komo miembro di e komishon di Desaroyo. Nos kier a felisitá nan ku e logro aki i desea nan hopi eksito ku e reto aki.
Di e forma aki BOVOBO ta sigui traha riba e desaroyo di voliból aki na Boneiru. Partisipando aktivamente den reunion, kongreso i komishon nan. Lokalmente tambe ta kontinua ku e plan pa voliból ta un deporte akitivo i importante.


text:
Arte, músika i baile ekspresá pa nos
Ekshibishon
Siman di Kultura 2011 ta na kaminda i NAAM, e instituto kaminda ta warda nos herensia kultural tambe ta partisipá. Kurioso ta ku e biaha aki no a hasi uso di e kolekshon ekstensivo di artefaktonan di herensia kultural ku NAAM tin. E aña aki NAAM a fía obranan artístiko pa mustra kon nos ta ekspresá nos muzik i baile den arte.
Den e eksposishon di NAAM lo topa ku un diversidat di obranan artístiko, sea eskultura, pintura i pòrtrèt di artistanan lokal konosí i ménos konosí. Atraves di e obra di diferente artista por tuma nota kon nos aki na Kòrsou ta biba nos kultura bailando, tokando i kantando. E enfoke ta riba Tambú, Seú i Tumba tres forma musikal ku a traspasá nos herensianan kultura históriko i ku ta hasi nos e hende ku nos ta. Tres aspekto di e ekspreshon kultural di Kòrsou ku ta mas ku muzik. Nan ta mas bien ekspreshon di filosofia di bida ekspresá pa medio di muzik.
Pero e salsa antiano tambe ta presente ekspresá den e obra di eskultura Norva Sling. Den e eksposishon por atmirá obranan di artistanan konosí i ménos konosí manera por ehèmpel Ced Ride, Papy Adriana, Didi Dometilie, Carl Ariza and Suzette Rosario.


text:
Barranquilla2018News
Oro pa Mack
Prome medayista di Oro pa Aruba na weganan di Barranquilla
Pabien Mack. πͺπ B€π¦πΌπ¦πΌπ¦πΌ
Mack van den Eerenbeemt a logra bira e prome medayista di Oro pa Aruba den e Weganan Centro Americano Barranquilla 2018.
Na 2014 den e Weganan di Veracruz 2014 e medayista di Oro den e disciplina di RS-X e Mexicano, David Mier a mira hopi den e talento di e atleta Arubano Mack van den Eerenbeemt unda e la bisa tur presente e momento ey pa cuida e hoben atleta Arubano paso e lo bira un di e grandinan di futuro. Su palabranan awe dialuna a bira realidad unda e atleta Mack van den Eerenbeemt a gana su 2 heatnan(faltando 2 mas) na Barranquilla pa asina proclama su mes como e campeon indiscutibel y medayista di Oro pa Aruba den e Weganan Centro Americano y del Caribe 2018. Mack a gana te cu awor 10 di e 12 race nan disponibel(falta 2 mas) unda e la DOMINA henter e competencia aki.
Nos no kier bisa mucho adelanta pero e atleta Arubano mester djis presenta na su caredanan cu falta diaranzon awor “no matter” e resultado final.
E hoben Arubano a logra e titulo Sur Americano e aΓ±a aki y sin duda ta wordo considera un grandi den e top mundial den e deporte di RS-X.
Pabien Mack. Nos lo canta e tono glorioso Aruba Dushi Tera diaranson awor na Barranquilla Colombia.


text:
ORANJESTAD – Refineria di Aruba (RdA) tabata premirando problemanan cerca Citgo Aruba desde aña pasa caba.
Poco poco e placa di Citgo tabata caba pa e proyecto di rehabilitacion , asina director di RdA, Alvin Koolman ta splica. Pa e prome fase nan mester di 100 miyon dollar. “Nan no por haya fiansa si nos no firma. Y door cu nos nunca a firma, nos sa cu nan no a haya fiansa. Pues tur e periodo ki ta Citgo Aruba tabata paga. P’esey tabata premira cu nan no por sigui asina.”
Kiebro di contracto
Pa prome cu oktober 2020 e upgrader mester ta operando y produciendo 209.000 bari pa dia. Si no gobierno di Aruba lo por kibra e lease a base di incumplimento. Segun Koolman, e rehabilitacion di e refineria ta canando atras di tal forma, cu si pa cuminsamento di otro aña e situacion ta mescos cu awo, e deadline lo no wordo alcansa.
Sinembargo e tin fe den e ehecutivonan Mericano di Citgo y e ta compronde nan decision pa warda y busca cambio. Pero si yega na un kiebro di e contracto cu Citgo y lo bin un operado nobo cu kier keda cu e upgrader, atrobe ta depende di Venezuela pa mande crudo. “Y si tin sancionnan, e no por wordo cori.”
Alternativanan
Koolman ta bisa cu un otro posiblidad ta cu lo rehabilita e refineria mes. Pero riba un escala mas chikito. Esaki ta rekeri un inversion grandi si. “E refineria awor no por produci productonan manera gasolin, diesel y esey ta haci Aruba masha vulnerabel.”
E ta bisa tambe cu semper nan tin e terminal di e refineria si cu ta duna su ganashi pa hopi aña caba. “Tin un plan B pero awor nos ta mara ainda na e contracto te 2020.”
Corupcion
Na november 2017 ehecutivonan di PDV Holding, compania madre di Citgo Aruba, lo mester a bin duna splicacion riba con lo sigui cu e trabounan den e aña siguiente. Sinembargo, autoridadnan Venezolano a detene casi tur ehecutivo riba sospecho di corupcion. Despues cu nan a nombra un top nobo, ehecutivonan di Citgo Petroleum na Merca a tuma rienda di e proyecto y nan a dicidi pa frena e proyecto.
“Tabatin un diferencia grandi entre e grupo di Venezuela y esun di Merca”. Segun Koolman e team di Merca ta mas profesional y sa nan trabou.
Por lo pronto Citgo Petroleum ta pagando su empleadonan, belasting y huur di facilidadnan na ora. Koolman ta indica sinembargo cu contratistanan no ta hayando nan pagonan na ora. Un contratista di e ‘mancamp’ ya a confisca e edificionan. Segun nan Citgo ta debe nan y nan tin miedo di no haya nan placa awor cu a para e operacion.


text:
KOMUNIKADO DI KUERPO POLISIAL KÒRSOU
KOMUNIKADO DI PRENSA 122/ 2020
22 mart 2020
Potret ku ta ilustra aglomerashon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Athunto algun potret di aglomerashon di persona, unda polis mester a atende ku e
públiko (kominukado di prensa 120/2020) .
No opstante e petishon di gobièrnu na komunidat, pa evitá aglomerashon i apliká
distansia sosial, polis for di den oranan di ayera mèrdia te ku awe a i ta risibiendo
yamadanan di siudadanonan ku ta mèldu sitionan unda tin aglomerashon di
persona.
Na Callcenter di polis (917) durante di e periodo ariba menshoná a drenta un
kantidat di alrededor di 57 yamada.
Esaki aparte di sitionan i establesimentunan unda ku unidatnan polisial mes durante
di nan patruya ta konstatá situashonnan ku por wòrdu konsiderá komo sumamente
iresponsabel.


text:
Diahuebs 25 y diabierna 26 di april 2019 Departamento di Premieheffing ta cera
En conexion cu actividadnan interno departamento di Premieheffing di SVb ta cera riba diahuebs 25 y diabierna 26 di april 2019.
Departamento di Premieheffing ta na unda trahado y doño di trabao ta haci inscripcion ademas ta haci cambio riba nan datosnan. Departamento di Premieheffing ta situa na oficina principal na Eagle riba e prome piso.
Dialuna 29 di april departamento di Premieheffing ta habri atrobe na e orario normal entrante 7:30 AM.
Nos ta ofrece nos desculpa pa cualkier inconveniencia.


text:
Diadomingo marduga asistencia di Polis tabata rekeri na Paseo Herencia debi cu tin un grupo grandi di marinier burachi y full for di man cu no por a controla nan mes a causa destruccion na negoshi baha bandera y mucho mas.
Polisnan a yega di biaha y rondona e grupo aki, te hasta un hefe cu tabata compaña e grupo aki no tabata por a controla su mes mal bebi y tabata saca algun meter leu. Un grupo grandi mes di marinier a perde gevoel.
A manda yama Marechaussee cu a presenta y a pidi detencion di biaha di esnan culpable, y e grupo a keda gestraaf manda kazerne di biaha. Asina cu truck grandi, van y pickup nan a bay bek kazerne.


text:
Diaranzon anochi a drenta informe di cu tin un Laundry ta manda awa sushi riba caminda publico na Tanki Leendert, mesora a dirigi un patruya na e sitio. Na yegada di e patruya nan a nota cu enberdad e Laundry ta manda su awa sushi riba caminda publico. Polis a bay atende cu e homber aki y a advirtie e consecuencianan y como cu esaki no ta e prome biaha polis a dun’e un boet.
1 thought on “Atrobe polis a bay atende cu doño di laundry na Tanki Leendert cu ta benta awa sushi riba caminda.”
-
Chines? Waw.


text:
Ciudad di Mexico
Ciudad di Mexico ta e capital y e stad di mas grandi den Mexico. E ta tambe un di e stadnan di mas pobla y un di e stad mas sushi den mundo. E Aztecanan tawata den Mexico prome cu e yega di e Spañonan y nan a traha Ciudad Mexico. Hernán Cortes, un conkistado, a haya e stad na aña 1521. Awe, 8.5 miyon di hende ta biba den e stad y mas of menos 18 miyon di hende ta biba den Gran Ciudad di Mexico den e areanan urbano.
Su populacion ta 18.1 miyon di hende. E ta un di e stadnan di mas conoci rond mundo, despues di Ciudad Tokyo den Hapon y un tiki mas popula den Mumbai, India.
E stad ta parti den 16 municipio: Álvaro Obregón, Azcapotzalco, Benito Juarez, Coyoacán, Cuajimalpa, Cuauhtémoc, Gustavo A. Madero, Iztacalco, Iztapalapa, Magdalena Contreras, Miguel Hidalgo, Milpa Alta, Tláhuac, Tlalpan, Venustiano Carranza and Xochimilco.
Ciudad di Mexico tawata originalmente traha den e lago, Lago Texcoco, cu ta awo gelek. E ecologia di e luga a cambia asina hopi door di e gelek.
Hopi di nan bestia nativo, manera e Axolotl a muri of ta den peliger.


text:
LENNY DENZ TA CELEBRA 45 AÑA DEN MUNDO DI RADIO
Awe dialuna 5 di October 2020 ta recorda cu exactamente 45 aña pasa e locutor y maestro di ceremonia Lenny Denz a cuminsa cu su carera oficial den e mundo di radio y farandula. Esaki tabata na aña 1975 atravez di e emisora Voz di Aruba. Hopi a conoce Lenny usando nombernan manera ‘Big Brother Lenny’, ‘The Friendly Giant’ of ‘Papa Bear’ atravez di diferente emisora radial na Aruba. Ademas di Voz di Aruba por a sintonisa e diferente programanan popular di Lenny atravez di Radio Carina, Cool FM, Massive FM y Fresh FM. Combinando un voz sumamente potente cu cun ontenido profesional tur Lenny su programanan tabata gosa di un sintonia grandi. Pa celebra e logro grandi aki, awenochi dia 5 di October 2020 lo tin un programa special conduci pa Lenny su yui mayor Mark Benson Denz. E programa lo entrevista Lenny y tambe diferente colega cu a traha cu Lenny den pasado. Aki lo repasa un parti di e 45 añanan di experiencia den radio pero tambe como maestro di ceremonia. E programa lo ta pa 9 or di anochi via e facebook page di 24ora.com y tambe via Cool FM 98.9. Den añanan 70 ora cu Lenny a regresa for di su estudio di maestro di scol Lenny a bay hasi un test di voz pa traha na Radio Antiyana. Aki su voz a resalta pero debi cu Lenny tabata biba na Oranjestad, e suma cu lo a paga lenny no lo yega pa e bin te San Nicolas tur dia. Pa e motibo aki a aserca Sr. Arends di Voz di Aruba pa asina e por cuminsa cu un programa. Despues di e mesun tipo di test Sr. Arends a tuma Lenny na trabou. Na comienso Lenny tabata papia ingles den su programanan. Aki Lenny a cuminsa cu e.o e concepto di regala premio durante diferente weganan radial cu e oyente y tambe cu un formato di radio cu ja tabata conoci pero na Europa. Despues di algun aña Lenny a muda pa e emisora Radio Carina FM cu tabata transmiti via 97.9. Aki Lenny a traha durante mayoria di su carera radial. Algun di e programanan popular tabata un programa den oranan di mainta unda cu e tabata lanta hende for di soño tocando musica country. Otronan tambe Roots, Rock, Reggea Rub-A-DuB, The Candle Light Show y The Big Brother Lenny Show. Cu The Big Brother Lenny Show e oyentenan por a hunga weganan manera ‘Mas o Menos’ , ‘Quiz Caribense’, ‘Ni Si Ni No’ etc. Un di e premionan mas popular tabata e popular bucket di galiña di un restaurant conoci. Un otro programa cu durante e prome añanan e oyentenan no tabata sa kende ta tras di e stem tabata e programa cu ‘Oom Adriaan’. Lenny tabata cambia su stem pa stem di un homber di 90 aña di Surnam y tabata hopi popular tanto bou di localnan den nos comunidad como e comunidad Surnam. Lenny a traha pa diferente aña tambe na Cool FM hunto cu Alex Ponson. Ponson porcierto a cuminsa yuda Lenny den añanan 90 na Radio Carina. Pues for di alumno di Lenny, Lenny a bin cu Alex su mesun emisora. Despues a traha un tempo cortico tambe na Massive FM cu programanan na Ingles y Fresh FM na Hulandes. Lenny no tabata conoci solamente pa su trabou na radio, cual por cierto oficialmente tabata un hobby di dje. Esaki ta debi cu e tabata meneer di scol na John F Kennedy School y despues a traha na Ensenañsa pa Empleo. Tambe Lenny a fungi na varios ocasion como maestro di ceremonia pa diferente evento manera Calypso y Roadmarch, Bon Bin Festival y otro eventonan importante. Cu su voz unico e tabata hala atencion di henter e publico. Specialmente cu su trabou durante Calypso y Roadmarch Gobierno di Aruba recientemente a otorga un reconocimento special na Lenny. Den e programa cu lo pasa dialuna anochi pa 9 or lo tin tambe diferente entrevista cu Ruben Garcia, Jubi Naar, Alex Ponson y Mieckey Gravenhorst. Nan tur a yega di traha di serca cu Lenny na diferente momento. Lenny mes tambe lo conta varios experiencia bunita durante e 45 añanan y un projecto nobo cu su voz na Europa.
Famia, Amigonan, Coleganan, Oyentenan y tur otro ta desea Lenny Denz un Pabien Grandi cu e logro aki! 45 aña den e mundo di farandula!


text:
Atrobe placa intercepta na Airport
Riba 13 februari ultimo Aduana a controla tres pasahero na aeropuerto internacional Reina Beatrix, kendenan a yega Aruba cu un avion priva desde Mexico. Nan tabatin un total di 22.000 dollar cu nan. E sospecho ta cu nan a parti e cen aki entre nan pa keda bao di e limite di mester meld. E pasaheronan a dunadeclaracionnan contradictorio y no por a splica e provenencia di e placa. Nan a wordo entrega na polis y despues di interogacion, a tuma distancia di e placa. E caso penal a keda termina y e sospechosonan lo no wordo persigui mas.
E placa aki ta cay directamente pa Criminaliteitsbestrijdingsfonds. Placanan di e fondo aki ta wordo usa pa bringa criminalidad. Afpakteam Integral di Aruba kier aporta visiblemente na esaki.
Afpakteam, cu ta traha na bringa criminalidad financieroeconomico, ta consisti di e partnernan Ministerio Publico, Cuerpo Policial di Aruba, Aduana, Fiot (Fiscale inlichtingen- en opsporingsteam) di Departamento di Impuesto (DIMP), FIOD (Fiscale Inlichtingen- en Opsporingsdienst), Koninklijke Marechaussee (KMar), Kustwacht, Meldpunt (Meldpunt Ongebruikelijke Transacties) y RST (Recherche Samenwerkingsteam). Por contacta Afpakteam via afpakteam@kparuba.com of via tiplijn 11141.


text:
Diabierna ultimo den oranan di atardi minister Dangui Oduber a invita sra Judith Ras cu ta labora na Departamento di salud publico pa bin ministerio pa minister Oduber por gradici sra Ras personalmente.
Judith a drenta servicio di gobierno 1 juli 1962 y a traha pa hopi aña den afdeling beleid en voorlichting na departamento di salud publico. Despues di esaki a haya un overplaatsing interno pa e departamento di epimidiologia. Awe despues di 31 aña di servicio den gobierno Judith Ras lo bay gosa di un pensioen bon mereci.
Minister Oduber a gradici sra Ras pa tur su esfuersonan y trabounan pa pais Aruba y a desea sra Ras tur clase di exito pa e siguiente capitulo di su bida. Sigur un empleado publico ehemplar y nos ta balora esaki.


text:
(AP) – Tim Sweeney, CEO di fabricante di Fortnite, Epic Games Inc., a bisa diaranson cu Apple a bis’e cu e wega ta bay keda ‘riba lista preto den ecosistema Apple’ te cu e caso legal di e companianan ta resolvi y a exhausta tur apelacion, loke por dura hasta cinco aña.
Sweeney a post riba Twitter cu Epic a pidi Apple pa reinstala Fortnite y a priminti ‘cu ta bay adheri na reglanan di Apple na cualkier momento y unda cu nos lansa productonan riba plataformanan di Apple’.
“Apple a gasta un aña bisando mundo, corte, y prensa cu nan lo ‘duna bon bini na regreso di Epic na e App Store si nan bay di acuerdo pa hunga cu e mesun reglanan cu tur otro hende’. Epic a bay di acuerdo, y awo Apple a hala atras den otro abuso di su poder di monopolio riba un biyon di usuario”, Sweeney a tweet.
Apple a nenga di duna comentario.
Anteriormente e luna aki, e hues federal presidiendo riba e bataya legal di e compania a duna orden pa Apple desmantela un parti lucrativo di e baricada competitivo protegiendo su App Store pa iPhone, pero a rechasa acusacionnan cu e compania ta manehando un monopolio ilegal cu ta horca competencia y innovacion. Pero hues di districto Mericano, Yvonne Gonzalez Rogers no a tacha Apple como monopolista ni a rekeri pa permiti tiendanan competidor ofrece app pa iPhone, iPad y iPod.
Epic ta apelando e decision.
Epic a alega cu Apple ta bin abusando di fabricantenan di app door di cobra comision variando entre 15% pa 30% pa transaccionnan realisa den e app pasobra ta prohibi otro opcion riba su iPhone, iPad y iPod.
Na momento cu Epic a purba di evadi e comisionnan cu un sistema di pago alternativo den Fortnite na augustus di aña pasa, Apple a expuls’e for di e App Store pa set up un bataya legal cu por fors’e pa reduci su cobransanan. Pero Apple a insisti cu su tienda ta yuda cubri e mas di $100 biyon cu a inverti den software mobil.


text:
ORANJESTAD – “Ta un mucha hòmber hóben ke men un sintí ku ainda por forma. E eskoho ta: nos ta trat’é awor i e ta sali liber ku e chèns di mas chikitu riba ripitishon. Òf nos ta warda dies aña ku e riesgo ku e tratamentu lo no yuda mas.
Gabriel M. ku entretantu a kumpli 21 aña ta dilanti wes atrobe. Aña pasá yüli el a haña kastigu di 15 aña será i tbs ku enfermeria fòrsá pasobra el a mata e dos rumannan chikí Eugene (3) i Richandro (5). Pero e por kuminsá e tratamentu pa mas trempan despues ku e tin 10 aña será. I kontra esaki e ta apelá, su abogado Dellali Segbedzi ta bisa.
For di hóben Gabriel tin problema ku agreshon. E ta bini di un famia di sinku hende ku tata na Kòrsou i mama na Aruba. Na Hulanda kaba su mayornan ta trata di buska ayudo p’e i e ta haña e diagnósis masha talentoso.
Ora e tin diesseis aña e famia ta bai Aruba kaminda Gabriel ta bai traha. Pero e no ta logra tene un trabou, atrobe pa motibu di su agresividat, Segbedzi ta bisa. “Ainda su mayornan tabata pensa ku e mudamentu pa Aruba lo yuda. Pero esaki no tabata e kaso.”
E ta haña un relashon ku Risheila F., mama di e dis ruman hòmbernan chikí Eugene i Rishandro. E pareha, tur dos di 18 aña, ta bai biba den un apartamento di dos kamber ku kuater yu bou di sinku aña. Pasobra e ruman hòmber chikí di Risheila tambe ta biba serka nan, pasobra na kas tin problema ku su mama tambe. E tata di e ruman hòmbernan entretantu tin un famia nobo i apénas tin tempu pa nan, e abogado ta konta. Pronto Risheila ta sali na estado di Gabriel.
‘Polis a pasa 17 bia, a mira ku tin mucha i e ora ei tampoko no a intervení’
Manera ta konosí tin hopi violensia den e famia. Pero for di tempu ku e mama ta mayor di edat, Voogdijraad ta tene su distansia. “Nunka mas nan no a pasa”, segun e abogado. Na 2016 Gabriel ta hinka Risheila den su pia. E mester bai será seis luna. Ora e sali e padrasa ta bai bèk serka e famia. E mester mèldu na Reclassering pero e no ta bai. Sin konsekuensha, Segbedzi ta bisa.
Tabatin sufisiente señal segun e abogado ku e muchanan no tabata seif den e kas. “Mi kliente ta bisa: ami ta responsabel pa loke mi a hasi. Na mes momento tabatin asina tantu indikashon ku kos no tabata bai bon den e famia. Bon mirá Voogdijraad òf un otro instansha mester a aktua. I bisa: e muchanan no por keda aki.”
Falta kódigo di mèldu pa violensia doméstiko
Aña pasá e direktor di Voogdijraad Aisca Berkemeyer a bisa ku polis no tabatin kódigo di mèldu pa violensia doméstiko ku ta envolví mucha. I ku ta p’esei den e kaso di e famia di Gabriel M. e notifikashonnan no tabata haña sufisiente atenshon.
Investigashon serka polis ta mustra ku te ainda no tin un kódigo asina.
Aktualmente Voogdijraad no ke reakshoná riba e kaso ‘serio i sensitivo’ aki, tambe pasobra e ta dilanti wes atrobe. Berkemeyer ta laga sa si ku lo trata mayoria di e ‘puntonan di atenshon’ den e plan di krísis sosial. Kon i kiko ta no keda masha kla.
Padraso Gabriel di tur manera ke fòrsa ayudo. Aktualmente e ta den prizòn arubano KIA sin asistensia síkiko, terapia òf otro ayudo, su abogado ta bisa. Durante e promé kaso den korte a eksamin’é si i el a resultá di ta mentalmente retardá en bes di loke nan a bisa na Hulanda anteriormente. Pero no tabatin un diagnósis di bèrdè ainda, segun Segbedzi. “I un dia e ta sali liber.”


text:
Category: DEPORTE
TEAM “PARIBA LEGENDS” LO BAHA PABOU DI BRUG!
Calabas/Kudawecha – Shonnan amante di bon domino, e fin di siman aki, diasabra 23 di augustus, cuminsando pa 7’or di atardi, e unico Domino Square Garden na mundo lo ta scenario di otro bataya…
DESPUES DI 11 AÑA LOTTO PA DEPORTE TA HAYA UN HUNTA DI SUPERVISION NOBO.
ORANJESTAD: Diamars ultimo alrededor 3’or di atardiMinister di Enseñansa y Deporte Endy Croes a haci un bishitana directiva di Lotto pa Deporte na Dakota . Desde siman pasatabatin diferente intercambio di carta entre director di Lotto sr. Tuitt y mi persona y vice versa, e Mandatario a expresa. Den e carta a avisa sr. Tuitt cu ningun momento e Mandatario no tin intencion pa prolonga e hunta di supervision actual di Lotto pa Deporte. Manera ta conoci desde 2009 bou di Gabinete Mike Eman 1, sr. Mike de Meza a nombra amigonan di AVP den e directivadi…
MINISTER DI ENSEÑANSA Y DEPORTE ENDY CROES A BATISA UNIFORM NOBO DI SV BRITANNIA.
ORANJESTAD: Diamars anochi Minister di Enseñansa y Deporte Endy Croes a traves di un invitacion di un bon amigo y alabes “Team Manager” di SV Britannia sr. Eddie Berg, tabata presente na Piedra Plat pa e bautismo di uniform di ekiponan di futbol. Durante un ceremonia…
IBiSA: Maria School a resulta ganador pa sector Santa Cruz den e competencia di trefbal escolar
Deporte Escolar a start sali cu e deporte di trefbal como e prome competencia den e sector menciona. E competencia ta pa mucha muher naci 2008 – 2010 y esaki a tuma lugar den Centro Deportivo Libertador Betico Croes dia 18…
Feliz ganado di 2 miyon florin cu Lotto 5 a cobra su premio!
ORANJESTAD, Aruba – 19 di october, 2021: Dialuna 18 di october, Cornelia W. a bishita oficina principal di Lotto pa cobra supremio multi-miyonario di Lotto 5. Cornelia tabata feliz cu el a gana…
Minister di Enseñansa y Deporte Endy Croes a reuni cu Sidney Ponson Charity Foundation
ORANJESTAD: Diadomingo ultimo den un atmosfera amenoMinister di Enseñansa y Deporte Endy Croes, a reuni cu e conoci pelotero di Grandes Ligas Sidney Ponson di Sidney Ponson Charity Foundation, presente na e reunion aki tambeMilton Croes y Carl Micheal Bikker. E mandatario tin un solo meta, pa mehora enseñansa y deporte. Durante e reunion a comparti vision, plannan y a intercambia pensamento ribadiferente proyecto pa mehora e deporte na Aruba. E reunion a bay den un bon ambiente, a elabora riba e proyecto grandi na Bubali cu Sidney Ponson Charity Foundation tin pa nos muchanan y hobennan. Tambe a elaborariba e Wahoo Shootout cu lo tuma luga dia 4…
DESDE E SIMAN AKI ZWEMLES NA SCOLNAN BASICO LO ININCIA BEK.
ORANJESTAD – Minister di Enseñansa y Deporte Endy Croes a anuncia cu entrante 14 di october, les di landamento por start bek na scolnan basico. Esaki ta posibel awor cu…
Minister di enseñansa y deporte sr. Endy Croes a haciapertura oficial di e torneo di pickleball
ORANJESTAD: Diadomingo ultimo na Centro Deportivo Betico Croes na Santa Cruz a tuma luga e torneo di “pickleball”. E tabata un ocasion special ya cu 10 di october ta dia internacional di e deporte di “pickle ball”. “Pickleball” ta un deporte cu ta combina elementonanestilo di “badminton” y di tennis. E ta un deporte cu a crece de e ultimo añanan. Na Aruba tin diez aña caba cu “Aruba Pickle Ball Federation” a wordo lanta. Minister di Enseñansa y Deporte Sr. Endy Croes a wordo invita pa asisti y sera conoci cu…
Minister di enseñansa y deporte sr. Endy Croes tabata presente na “Guardian Group Sprint Triathlon”.
ORANJESTAD: Diadomingo ultimo na Boca Catalina a tuma luga e competencia di “Guardian Group Spirt Triathlon”, Minister di Enseñansa y Deporte Endy Croes tabata presente pa duna sosten y apoyo na e tri-atletanan. E Mandatario a expresa cu deporte ta un vehiculo…
Sorteo ta AWE anochi PA DI DOS BIAHA DEN HISTORIA LOTTO 5 TA JEGA 2 MIYON FLORIN
ORANJESTAD, Aruba – 9 di october, 2021: E sorteo di Lotto 5 di diaranson ultimo, no a conoce ningun ganado pa e premio miyonario. Esey kiermen cu e jackpot di Lotto 5 lo…


text:
DISCURSO DI PROME MINISTER NA CEREMONIA PROTOCOLAR DI DIA DI BETICO
“Encontra e Betico den nos p’asina enfrenta e retonan actual cu determinacion, perseverancia y den union”
Na ocacion di e Ceremonia Protocolar di Dia di Betico na Plaza Gilberto Francois “Betico” Croes, Prome Minister Evelyn Wever-Croes a duna un discurso conmovedor encurashando henter pueblo di Aruba pa den e tempo dificil cu nos ta pasando aden debi na Covid, pa cada un enfrenta e retonan actual cu determinacion, perseverancia y den union.
“Awe nos ta celebra e fecha natalicio di Gilberto François “Betico” Croes, cu si e tabata na bida, e lo a cumpli 83 aña. Sinembargo nos bon Dios tabata tin otro plan cu Betico y el a bay nos dilanti na edad di 48 aña.
Riba e dia aki nos ta para keto na e bida y e lucha di Betico Croes, cu danki na su determinacion, perseverancia y danki na e sosten di un pueblo uni, a logra cosnan grandi pa Aruba; a logra cu awe nos ta biba den un pais autonomo den Reino yama Aruba.
Y e aña aki nos ta celebrando 35 aña di Status Aparte. Ta danki na nos Status Aparte nos por a desaroya nos pais den un di e paisnan lider den nos region, y ta danki na e lucha cu Betico a lidera, otro pueblonan a wordo inspira pa lucha pa nan autonomia tambe.
Un persona cu den un bida corto, a laga un legado grandi, tipifica pa su determinacion, perseverancia y lucha pa union.
KEN TA BETICO?
Betico tabata un tata di 4 yiu, un esposo, yiu, ruman, y e tabata mi omo y mi padrino di bautismo. E persona cu un carisma enorme, semper cu atencion pa tur hende, mescos cu ta su mesun yiu. Betico mes a bisa den un di su discursonan cu nos ta considera un di su discursonan di despedida den Ser’i Noka, cu e no ta un tata di un hogar di mama, tata y 4 yiu, sino un tata particular, di henter Aruba. Y esey e yiunan di Aruba cu a conoce tambe a sinti.
Como politico Betico Croes a demostra con ta lidera cu curason, poniendo e pueblo, e ser humano na prome luga. Con ta lidera cu respet pa otro, dunando respet y exigiendo respet.
El a mustra nos cu mester duna espacio na hende muhenan den politica, pasobra mas participacion di hende muhe den politica y den puestonan importante den gobiernonan ta trece un mihobalance den toma di decisionnan cu ta concerni nos tur, homber y muhe.
El a mustra nos con, pa bo logra bo meta, bo mester tin biaha dal algun paso chikito atras, pa despues bo sali cu pasonan grandi padilanti. El a siña nos e importancia y e balor di stima nos pais, y nos simbolonan di libertad, nos himno y nos bandera.
Betico a mustra nos e importancia di union, pasobra un pueblo uni hamas lo ser venci. Union entre famianan, union entre oponentenan politico, union entre esnan cu a nace aki, y esnan cu no a nace aki. E mes a bisa, Arubiano no ta esnan cu a nace aki so, sino tambe esnan cu a haci di Aruba nan hogar.
Awor ta na cada un di nos pa sigui cu e principio y e balornan cu Betico Croes a mustra nos, y cu a conduci na logronan grandi pa nos pais.
LUCHA PA STATUS APARTE
Betico Croes no a cuminsa cu e lucha pa Status Aparte di nos pais. Politiconan grandi prome cu su tempo ya a cuminsa expresa e deseo di nos pueblo di ta baas den nos mesun cas. Sinembargo e lucha cu a cuminsa den añanan 40, a wordo bandona, y ta Betico den añanan 70 a gara e bandera di e lucha ey, y a hib’e te na su final.
El a haya e fundeshi di e lucha construi, pero debi na abandono e fundeshi tabata den mal condicion. El a fortifica e fundeshi, el a lanta e murayanan, el a percura pa e dak y asina a construi e pais Aruba cu awe nos ta biba aden. El a entrega nos e yabi di un Pais autonomo, pero lamentablemente e mes no a biba pa por a experienci’e, ni goza di dje. Nos tin e privilegio di biba den e pais autonomo, pa nos lanta nos yiunan den e libertad aki.
KICO BETICO LO A HACI?
Den e ultimo tempo nos pais y nos autonomia tabata bou presion. Y durante e temponan aki varios biaha mi tabata pensa, kico Betico Croes lo a haci, si e tabata den e posicion aki. Ki decision e lo a tuma. Con e lo a atende cu e situacion. E tambe lo a scoge pa acepta e ayudo di Hulanda, bou condicionnan, contal cu nos pais no kibra?
Mi no tin contesta riba e preguntanan aki, pero un cos si mi sa. Betico Croes lo ta hopi orguyoso di su pueblo, e pueblo cu e a sa di uni den un solo ideal: haci di Aruba un pais, y cu awor ta uni pa saca nos pais di e abismo cu e pandemia Covid a hinca nos aden.
Orguyoso di nos frontliners cu ta haciendo un trabou grandi den cuido di nos pashentnan y nos grandinan, y den mantene orden publico.
Orguyoso di nos ciudadanonan cu boluntariamente ta saca man pa yuda otronan, trahando un te di moringa of un sopi pa nan bisiña y conocir. Orguyoso di e trahadonan, cuboluntariamente a entrega parti di nan entrada pa yuda otronan cu a perde nan entrada a consecuencia di e pandemia. Orguyoso di tur e boluntarionan cu ta yuda esnan mas vulnerable di nos pais. Mescos cu mi, mi ta sigur cu e tambe lo ta hopi orguyoso di tur esaki.


text:
Departamento di Aduana kier recorda tur persona biahando pa exterior y cu lo bai hasi
compras di articulonan pa uso personal of negoshi pa tene cuenta cu na yegada na Aruba tin
cu declara e mercancia debidamente na Aduana. Pa algun producto pa uso personal te na balor
di 400 florin ta posibel pa importa sin cu ta necesario pa paga impuesto di importacion. Ariba
demas articulonan cu ta wordo importa y cu ta surpasa e balor di e exoneracion di 400 florin
lo mester paga derecho ariba esakinan.
Formulier Tijdelijke Uitvoer
Departamento di Aduana ta recomenda biaheronan pa registra laptop of tablet na oficina di
Aduana na aerocargo of na aeropuerto. Esaki ta conta solamente pa articulonan di balor cu ta prácticamente nobo y cu e biahero no tin un prueba cu e producto a sali for di Aruba caba. E
formulario ta un comprobante cu e persona a sali cu e articulonan for di Aruba y e ta pa evita
cu mester paga impuesto ariba e articulo aki na momento cu e ta regresa na Aruba. Tur biahero
por download e formulario di Tijdelijke Uitvoer for di riba e website www.douane.aw y jena e
formulario di adelanta pero lo mester pasa registra esaki promer cu e biaha na oficina di
Aduana na aeropuerto of na e seccion di Cargo. Sin constancia di e control di Aduana ariba e
formulario esaki no ta valido.
Placa y papelnan di balor
Den caso cu un biahero ta regresa Aruba cu un suma di 20.000 florin of mas e ta necesario pa
hasi un melding na loket di Departamento di Aduana na aeropuerto mediante un formulario di
MOT. Den caso cu no cumpli cu e rekisitonan aki, e biahero ta riesga conforme e ley di MOT na
un castigo di prison y un boet.
Productonan Prohibi y Permiso di Importacion
Na mesun momento Departamento di Aduana ta recorda biaheronan y importadornan di carga
pa ta conciente di e reglanan prescribi den diferente ley encuanto importacion di mercancia of
transportacion di mercancia pa Aruba cu ta rekeri un permiso y/of cu ta prohibi. Manera ta e
caso pa: armanan (di candela), droga, remedi, mata, bestia, carni of preparacionnan traha di
carni.
Den caso cu e biahero/ importador di carga no por presenta un permiso, Departamento di
Aduana lo wanta e mercancia y esaki lo por tin como consecuencia cu e biahero/importador of
exportador di carga ta haya un multa y lo por wordo deteni. Alabes e mercancia lo por wordo
destrui.
Pa termina Departamento di Aduana ta sugeri pa tuma bon nota di e contenido di e notificacion
aki pa asina evita cualkier inconveniencia cu por surgi durante control di Aduana na yegada di
e biahero na Aruba.


text:
Oranjestad-Prome ta e quick scan di CFT, y awor Fitch tambe ta trese claridad riba henter e gobernacion desastroso di Gobierno di AVP. Den e rapport, Fitch ta menciona cu e deterioro di e “creditworthiness” di pais Aruba a cuminsa ora cu Valero a sera su portanan. Ainda ta fresco den nos memoria e wega politico sushi cu Partido AVP y Valero a hunga cu e pueblo di Aruba. CEO di un multinacional ta manda carta politico rond pa su empleadonan y den ta publica esaki den corantnan, poniendo presion innecesario y inhusto riba nos comunidad. Hungando cu pan di famia djis pa provecho politico y pa keda sin paga na “fair share”.
Na final, Partido AVP a gana e eleccion pero e pueblo en general a perde. Cantidad di mama y tata di famia mester a bandona nan isla pa bai traha den exterior; otronan a keda sin trabou of mester a busca un trabou cu menos entrada. Y awo, casi 5 anja despues, ta solamente Valero a sali gana di e wega ey paso nan si tin ganashi ainda foi transshipment pero e refineria mes a keda sera. Esey ta pasa ora ta hunga wega politico sushi; un dia e berdad lo sali na kla y e dia a yega.
MEGA DEBE
Mescos cu Raad van Advies y CFT, Fitch tambe ta menciona e debe grandisimo ocaciona pa Gobierno di AVP cu a subi e porcentage di debe di pais aruba di 45% pa 75% di GDP. Esaki ta pone cu e percentage di interes tambe ta subi te 17 % na 2014, cu ta DOBBEL di e percentage averahe di BBB cu ta 8%. Anto tur esaki den apenas algun anja. Anto ainda falta, paso ora CFT su rapport final keda kla, ainda lo tin mas puito pa sali.
Ta preocupante cu te hasta den prensa internacional ta comenta riba e rapport di Fitch cu Aruba su posicion economico ta zwak ya cu nos ta depende di turismo solamente. Y aunke cu e Minister di Turismo ta gaba constantemente cu turismo ta bayendo superbon, cadenanan prestigioso di hotel manera The Westin y Radisson ta sera of ta ser bendi. Tambe e rumornan cu Ritz Carlton Aruba ta bai downgrade pa un Marriott, ta pone Aruba tambe den luz negativo internacionalmente.
DANJO NA IMAGEN DI ARUBA
Asina mes cu turismo como e unico pilar economico, Gobierno di AVP, esta Mike Eman y Otmar Oduber ya tribi di hunga wega cu esaki, door di danja e imagen di Aruba internacionalmente cu noticianan negativo di welga di hamber, instigacion formal contra Hulanda y Gobernador. Nan maquinaria di propaganda miyonario tabata traha y distribui noticianan negativo na gran cantidad tanto local como internacionalmente. Tabata duna entrevistanan negativo na radio y canalnan di television internacional mientras cu a secuestra un di poco edificio historico/cultural di Aruba, Fort Zoutman, strobando asina pe turistanan haya un oportunidad pa disfruta di un anochi cultural ( a dicidi di cancel e popular Bon BIni Festival). Tambe pa mas cu 1 siman e turistanan no por a disfruta di un bishista educativo na museo historico situa na Fort Zoutman.
Parehanan cu mester a disfruta di un dia special a haya nan ta pasa den un masa de hende rabia y hostina cu pankartanan cu textonan mahos. Esey ta e bista, e imagen cu nan a crea di Aruba den corto tempo, pa asina purba desvia atencion di e berdaro problema cu ta e desastre financierno di nos pais. E danjo cu Mike Eman y su gobierno ta hasiendo Aruba ta demasiado grandi, y ta ora pa nan realisa cu si nan no por drecha e situacion, miho nan hala un banda y laga esnan cu SI tin curason pa e pais aki, goberna nos pais.


text:
“ Di berdad , berdad , Mi ta bisa boso , esun cu tende Mi palabranan I kere
Esun ku a mandaMi , tin bida eterno , I no ta bin pa huisio , ma a pasa for di morto pa bida. “
Juan 5: 24
Cu inmenso dolor na nos curason nos ta anuncia fayecimento di:
Digna Del Valle Brito.
Mihor conoci como : “ Dina “
Nomber di carinjo : “ Machi “
7 Sept 1957 – 30 Maart 2020
Tata : +Federico Alejandro Brito
Manera un Tata : Efraim Geerman
Mama : Ivette ‘Berta’ Caraballo
Tata di su yunan : Peters Pedrito Dirksz
Yunan : Giovanny y Astrid Dirksz
Janine y Ruben Dubero
Melissa y Etienne Klaus
Nieto y Nietanan : Joally Dirksz
Gabriela Filiciana
Brandon Dirksz
Daniella Filiciana
Bisnieto y Bisnieta nan : Rayqzion
Joannly
Estefania
Rumannan :
Vda Lucrecia Geerman , + Aura Helena Brito , Vda Beatrix Werleman Brito , Jacky Brito y yunan , Magaly Brito y Ramon Guerrero , Daisy Brito y Jorge Lozano , Julio Cesar Brito y yunan , Andreina Villamarin y famia , Iris Brito y yunan , Isnubis Brito y yu ,
Su Pepe : Aura Caraballo
Su Pastornan Iglesia Bon Nobo : Frederick Kelly , Martin Godoy
Full su famia den Cristo di Iglesia Bon Nobo
Sobrino/a nan , Primo/a nan , Tanta y Omo nan , Swa y cuña nan , Amigo/a nan y conocirnan.
Demas famia : Brito, Dirksz, Geerman, Werleman, Buddy, Gomez, Helder, Colina, Wernet, Agunbero, Betancourt, Rivaz, Arends, Angela, Godoy, Wester, Luidens, Roos, Maxwell, Paesch, Willems, Winterdaal, Maduro, Gonzalez, Maldonaldo, Tromp, Koolman, Ventura, Laveist, Henriquez, Wever, Boekhoudt, Mackintosh, Villamarin y demas famia.
Nos disculpa si den nos tristeza por a lubida algun familiar of conocir


text:
Mester di hopi fondo, komo boluntario bo por yuda PWF na diferente manera. Abo lo ke yuda PWF ku un di bo talentonan? Tin difetente posibilidat:
Organisadó di e kolekta
Abo ke yuda organisá e kolekta di PWF? Huntu ku e tim di kolektamentu di PWF bo ta traha riba preparashonnan pa e luna di kolèkt na Sèptèmber.
Organisadó di eventonan
E bolunatario ta sostené e organisadónan di e diferente eventonan di organisashon ku e tim di PWF ta organisá manera konferenshanan, ekshibishonnan, charlanan i dianan di informashon.
Boluntario di Akshon
Abo mes tambe por organisá algu. Esaki mester sosodé den estrecho palabrashon ku PWF.
Boluntario eksperto
E boluntario eksperto tin un spesialisashon ku e kier usa pa yuda PWF. E por ta un persona ku tin ekspertisio den organisamentu di evento i akshonnan òf un persona ku por duna charla.
Bo ke apliká pa bira boluntario òf bo ke organisá un akshon pa PWF òf bo tin ekspertisio ku bo ke kompartí ku PWF?
Bèl i puntra pa sra. Sylvia van den Heuvel òf sra.Grace Goede-Martina riba:
+599-9-461-1998


text:
Keuring Departamento di Transport Publico (DTP)
Proceso pa Rijbewijskeuring di DTP
17 augustus 2020: Te proximo aviso no ta posibel pa haci keuring pa rijbewijs.
Pakico keuring di rijbewijs pa DTP?
Pa ley tur profesional cu ta traha den transportacion di persona pa sector priva of publico mester pasa un keuring pa nan por eherce nan trabao como chauffeur. Desde prome di maart 2011 SVb ta haci e keuring aki. Despues di a acudi na DTP mester pasa na SVb pa e siguiente proceso.
Proceso di Rijbewijskeuring
- Prome mester acudi na Departamento Transporte Publico (DTP) pa por inicia e peticion di keuring (telefon DTP 582-4140).
- Na DTP ta ricibi instruccion con pa paga e Afl. 100,- pa e keuring di SVb. No por paga na DTP ni na SVb. Por solamente haci e pago segun e instruccion ricibi na DTP, sea via banco of online. Ora di haci e pago mester menciona hunto cu e pago e dossiernummer, cual ta ser duna na DTP of ta ricibi den email.
- E cliente ta confirma na SVb cu e pago a wordo haci. Esaki via e formulario online of via telefon 527-2731.
- Despues cu e pago a ser confirma Administracion Medico di SVb ta yama e cliente pa un afspraak pa e keuring.
- Dia di keuring mester acudi na SVb hunto cu:
- Den caso cu no a yena esaki na DTP: lista di pregunta full yena (DTP ta duna e lista aki ora di yena e peticion, of ta yena esaki na DTP caba).
- Paspoort, rijbewijs of carchi di identificacion valido.
- Bril of lens di wowo hunto cu su likido.
- Lista di remedi cualnan ta wordo usa.
E dokter di SVb ta haci e keuring. Si no mester di ningun keuring adicional SVb ta manda e resultado pa DTP.
Procedura despues di a entrega peticion na DTP
SVb no ta atende cliente pa keuring si nan no a acudi na DTP prome pa entrega e peticion. Despues di esaki SVb ta esun cu ta tuma contacto ora e pago a ser confirma. Pues no tin nodo di tuma contacto cu SVb. Solamente den caso cu despues di 1 siman cu a confirma e pago no ta tende nada mas di SVb por tuma contacto pa wak kico por a pasa, of si a caso mester cambia e afspraak pa keuring.
-
- Pa verifica of problema cu pago por tuma contacto cu SVb Finansas via iridderstap@svbaruba.org, rwever@svbaruba.org of 527-2731
- Pa pregunta of cancelacion di afspraak por tuma contacto cu SVb Administracion Medico rfranken@svbaruba.org of 527-2717
Procedura ora houder di permiso ta malo
Den caso cu e houder di e permiso ta incapacita pa traha y temporalmente kier apunta un hulpchauffeur pa haci uso di su permiso, e mester acudi na SVb pa ricibi un saminacion medico (yama 280-5100 pa afspraak). Dokter di SVb ta determina si e chauffeur ta incapacita y pa cuanto tempo e ta incapacita. Si e ta incapacita e por apunta un hulpchauffeur, cual tambe mester ta gekeur door di SVb prome cu e por wordo apunta como hulpchauffeur.
E chauffeur ta meld na Administracion Medico na oficina principal di SVb, Caya Punta Brabo 19. A base di un afspraak ta ricibi saminacion medico. A base di e saminacion ta determina pa cuanto tempo e chauffeur ta AO. SVb ta avisa DTP di e resultado di e saminacion.
Vragenlijst
Por download y print e vragenlijst akinan: SVb Vragenlijst RBK
Ta entrega e vragenlijst ora ta bay SVb pa ricibi e keuring, solamente den caso cu no a yena esaki caba.
Mas informacion
Pa mas informacion tuma contacto na telefon 527-2700, via email na info@svbaruba.org of mediante e formulario aki.


text:
[:en]
Kon nos por disponé di yodo?
Mientras ku rara bes nos ta topa skarsedat di selenio serka hende grandi, un defisiensia chikí ta masha probabel i por tin efektonan desagradabel pa nos salú.
Síntomanan di defisiensia
Selenio ta rekerí pa e konvershon di hormona di schildklier T4 den esun aktivo T3, pues un defisiensia di selenio por manifestá den síntomanan di hipotiroidismo.
Defisiensia di selenio ta parse efektonan sekundario di statines (produktonan pa redusí vèt), espesialmente daño na múskulonan i polineuropathy (defisiensia di nervionan)
Pakiko defisiensia por manifestá?
Kon nos por disponé di selenio?
Tur hende ta promové importancia di magnesio, pero ta parse ku poko ta haña sufisiente via di nan dieta. De fakto muchu tiki magnesio den hende su sistema ta wòrdu asosiá ku diabetes tipo 2, sindrom metabóliko, osteoporosis, malesa di kurason, astma, i kanser na tripa.
Síntomanan di defisiensia (djis un par)
Pakiko defisiensia por manifestá?
Kon nos por disponé di magnesio?
Pa mas informashon bishitá nos wèpsait www.hummingbirdfeather.com i/òf nos Facebookpagina di EMCuraçao.
Nos ta alkansabel telefónikamente na 747-1893 òf 516-5782.
Un kordial saludo,
Sandovar & Rina[:]


text:
ORANJESTAD – SR.Juan Carlos Reinoso ta distruibidor di FG Express pa Aruba. E distribuidor aki ta intruduciendo y promoviendo un producto terapeutico di e ultimo generacion Esaki ta un producto pa calma e dolor di bo curpa.
Sr.Reinoso a sigi bisa cu e ta un producto cu ta bin for di Merca y cu ta wordo intruduci no solamenta na Merca pero den henter Latino America y awor tambe den Caribe. e producto aki bo tin cu aplike riba e area unda cu e persona tin e dolor.
E producto aki ta forma di 5 componente y ta demonstra su efectividad den poco tempo. E ta alivia e dolor y e ta traha tambe na nivel di celnan y ta drecha e celnan cu ta danja y cu no ta solamente alivio di dolor pero mucho mas efectivo.
Sr.Reinoso ta sigi amplia via nos Player :


text:
Directie Natuur en Milieu lo ta cera mita dia diabierna 25 di juni
ORANJESTAD - Den cuadro di dia di eleccion 2021 diabierna dia 25 di juni, DNM lo ta cera parti atardi di e orario di oficina.
Nos oficina na B v/d Veen Zeppenfeldtstraat #7 situa na San Nicolas lo ta cera desde 11:30’or am. Pa cualkier eventualidad por notifica via un mensahe riba nos plataforma di Facebook messenger @dnmaruba. Pa melding di caracter di urgencia tocante naturalesa y medio ambiente por haci esaki via medio di Polis.
DNM ta urgi pueblo henter pa uza sano huicio y corda tene bo mes na reglanan. Alavez ta boga pa un y tur tene nos Aruba limpi y liber di sushedad. Deseo di personal di Directie Natuur en Milieu ta pa tur hende keda civico y safe.


text:
Tag Archives: Korsou
E estudio resien di Snijders (Vrije Universiteit na Amsterdam) a surti efekto polítiko: preguntanan parlamentario di Nevin Özütok (GroenLinks). Özütok tin tur tipo di komprondementu ku ya pa vários aña ta laga e habitantenan bou di huma di refineria Isla na kaya, pasobra gobièrnu di Curaçao nunka no a mantené Isla na lei. Ni maske, resientemente, hues a konstatá ku Isla ‘a aktua ilegalmente’, surpasando e normanan medioambiental, ku pa kolmo ta muchu fofo. Ta di lamentá. Gobièrnu di Curaçao … Lees meer
Miéntras ku PdvSA i e kompanianan anónimo di gobièrnu tin benout, habitante bibá pabou di refineria porfin por hala rosea normal atrobe. Tempu ta turbulento ku e beslag di masoménos 2 miar di dòler ku ConocoPhilips a pone riba PdVSA. Vários korant a relatá esaki. Èxtra por ehèmpel a konstatá: “Interes general ta mas grandi ku di ConocoPhilips” i Antilliaans Dagblad: “PdVSA su ousensia ta bria”. Ku un bista ekonómiko, PdVSA, pues, ta parse un partner inkonfiabel pa Pais Kòrsou, … Lees meer
Mirando notisia di e último dianan, ta komosifuera fundashon SMOC ta eksigí 75 mion florin di Isla i ta peligrá futuro di Isla. E notisianan akí ta leu for di bèrdat. SMOC ta informá loke ta e kaso eksaktamente. SMOC TA UN DI E 26 DEMANDANTENAN DI 75 MION FLORIN E kaso di 75 mion florin ta un kaso di e demandante prinsipal Stichting Humanitaire Zorg i demandantenan sekundario: SMOC i 24 habitante (4 ta hulandes europeo, 20 ta yu … Lees meer
SMOC a indiká diferente biaha kaba ku e konsentrashon di dióksido di suafel (SO2) pabou di e tereno di Isla ta pertenesé na tòp di mundu; esta den sentido negativo. Ta konosí ku hopi habitante ta lucha ku nan salubridat. World Health Organisation (WHO) ta remarká tokante esaki: ,,SO2 can affect the respiratory system and the functions of the lungs, and causes irritation of the eyes. Inflammation of the respiratory tract causes coughing, mucus secretion, aggravation of asthma and chronic bronchitis … Lees meer
Ta masha fásil pa laga málkomprondementu kana rònt den mundu. Esaki a sosodé siman pasá, ora Antilliaans Dagblad a publiká un artíkulo ku e kabes engañoso “Kalidat di airu ta kumpli ku norma”. Nos di SMOC ta mustra ku e midimentunan, referí na dje den e artíkulo konserní, no a tuma lugá rondó di refineria, sino ta konta pa un midimentu so tumá na Julianadorp serka di Vespuccicollege, un lokashon ku ta keda nèt pafó di e límite di e … Lees meer
Masha hopi biaha kaba SMOC a mustra riba garantia (òf funshon di garantia) manera ofisialmente esaki ta konta pa reino hulandes. Den Statüt di Reino esaki ta ankrá den Artíkulo 43, Insiso 2, tradusí: 1. Kada pais di reino ta pèrkurá pa realisá derecho i libertat humano fundamental, seguridat hurídiko i solides di maneho. 2. Garantisamentu di e derechonan, libertatnan, seguridatnan hurídiko i solides di maneho akí ta asuntu di Reino. Lenga kla. Na komienso di aña 2016, Parlamento hulandes … Lees meer
E emishon di dióksido di suafel (SO2) di luna pasá tabata apsurdo atrobe. E habitantenan bou di huma ta blo demostrá ku nan a harta kaba. P’esei SMOC a risibí un avalancha di yamada di persona prekupá. E prekupashon akí di hende bou di huma ta hustu, asina e promé midimentunan ta mustra. Na altura di Beth Chaim anto Kas Chikitu a surpasá e normanan di World Health Organization (WHO) pa ku SO2 masha hopi biaha (promedio pa 10 minút = … Lees meer
Esaki no a pasa niun hende forbei: e kimamentu na Isla dia 21 di mei último. Korant na Hulanda i na Kòrsou i tambe medionan internashonal a dediká ampliamente atenshon na e sigaria kanseroso di mas grandi na Reino Hulandes: refineria Isla. Anto pa kolmo resientemente gobièrnu di Kòrsou a deklará, entre otro den Antilliaans Dagblad, ku Isla no ta tene su mes na e lisensia di medioambiente. Pa SMOC esaki no tabata niun sorpresa ètòl, ni tampoko e kandela … Lees meer
Aki poko dia tin elekshon. Vários tópiko ta importante, ma refineria Isla sigur ta un di nan. Tin hende ta bisa ku e tereno di ISLA ta kurason di Kòrsou. Ta bèrdat. Ekonómikamente por ehèmpel, pero e kurason no ta bati meskos ku laga nos bisa sesenta aña pasá. Pa ilustrá esaki: empleo a baha, segun Refineria di Kòrsou, di 12.631 obrero na 1952, ku un sierto kantidat di poblashon, na masoménos mil trahadó awor, ku un poblashon hopi mas … Lees meer
SMOC ta boga, pa vários aña kaba, ku mester hasi mas tantu midimentu. Pa vários aña SMOC ta boga pa gobièrnu tin ku mantené lei pa pèrkurá ku emishon for di tereno di Isla ta baha te proporshonnan normal, mas humano. Ta p’esei SMOC ta pro-aktivo, kompará ku gobièrnu di Kòrsou, pa publiká tur midimentu di airu. Mayoria di biaha esaki ta konta pa midimentu hasí na Beth Chaim. Aki e nivel di materia venenoso hopi biaha ta haltu. Mas … Lees meer


text:
Nos tur tin e derecho pa defende nos nomber ora esaki keda atropeya pero no tur ora e derecho aki ta keda busca. Motibonan ta varia entre laga e ‘cos muri’, no tin gana di pasa den e emocion y stress cu esaki ta trece cune pa famia ni bo mes y tin biaha hasta e fondonan pa bringa pa por haya rason den corte por ta cuantioso. Despues di pasa den atropeyo un tras di otro di difamacion di mesun grupo di personanan/media, Ophelia Beyde a dicidi finalmente cu ta basta y a busca su rason contra esnan cu a bin ta difam’e pa un tempo caba. Un lucha den cual el a sali victorioso y keda otorga un retificacion inmediato di e agresor specifico di difamacion. Un victoria cu ta demostra e abilidadnan unico di un THRIVER sin duda algun pa busca husticia, sin miedo algun.
CONSEHO:
“Tene fe, resa, kere den bo mes y para pa bo drechonan. A man who stands for nothing will fall for anything”.


text:
Den Haag – Gezaghèber Rijna durante su bishita na Den Haag a papia ku sekretario di estado Raymond Knops (Asuntunan Interior i di Reino) tokante e desaroyonan aktual na Boneiru.
Un di e tópikonan ku a subi mesa ta e progreso di e Akuerdo Intergubernamental ( Bestuursakkoord). Gezaghèber Rijna i sekretario di estado Knops ta kompartí e preokupashon ku ainda no a kuminsá realisá hopi di e proyektonan. Nan tur dos ta di akuerdo ku realisashon di algun parti di e Akuerdo Intergubernamental ku a kai atras pa realisá, manera drecha kamindanan, mester keda ehekutá ku mas ánimo.
Durante su próksimo bishita di trabou na Boneiru kuminsamentu di yüli, sekretario di estado Raymond Knops lo papia ku Kolegio Ehekutivo kompleto tokante di esaki.


text:
CHATA ta organisá di tres reunion di miembresia di 2021 Señalnan di un rekuperashon fuerte / CHATA Hosts Third Membership Meeting of 2021 Signs of a Strong Recovery Ahead
CHATA ta organisá di tres reunion di miembresia di 2021
Señalnan di un rekuperashon fuerte
Willemstad, 1 di òktober 2021 – Ayera CHATA a organisá su di tres reunion di miembresia di 2021, patrosiná pa su miembro TUI, ku e meta pa informá tur miembro tokante e último desaroyonan den sektor. E reunion di miembresia bon bishitá a tuma lugá na Renaissance Curaçao Resort and Casino ku un set up segun medidanan di COVID ya ku CHATA ahinda ta praktiká medidanan di distansia sosial implementá pa gobièrnu. Durante e reunion di miembresia, CHATA su Direktor di Maneho, sra. Maria-Helena Seferina-Rojas, a duna un update kòrtiku di CHATA, Minister di Desaroyo Ekonómiko, sr. Cijntje a duna un diskurso breve tokante Kòrsou moviendo den direkshon di un rekuperashon di turismo resiliente i sostenibel, sra. Anjli Finessi, Tax Partner na BakerTilly, a presentá resultado di nan enkuesta, Caribbean Hospitality Financing 2021, i por último sr. Rick van der Pluijm, Direktor di TUI Dutch Caribbean i Surnam a duna un presentashon tokante sostenibilidat titulá ‘Small Efforts, Big Impact’, ‘Esfuerso Chikí, Impakto Grandi’. Diferente for di e reunion di miembresia regular, esaki a terminá ku e oportunidat pa miembro partisipá na diferente seshon chikí.
Pa kuminsá e reunion di miembresia, sra. Seferina-Rojas a yama bonbiní na tur presente i a introdusí e presentadónan i tambe e programa di mainta. Sra. Seferina-Rojas a papia tokante sifranan di rekuperashon den region di Karibe, indikando ku e region aki ta rekuperando basta lihe kompará ku otro paisnan. For di jüli 2021, Kòrsou ta number 5 riba e lista di paisnan den Karibe ku okupashon di mas haltu. Sra. Seferina-Rojas a sigui, presentando e sifranan di prestashon di industria ku e opservashon ku sifranan di rekuperashon ta fuerte i ku turistanan di estadia ta gastando mas ku promé ku COVID, kual ta un bon señal. Despues di un update breve tokante e oumento benidero di trafiko aero i e esfuersonan di rekuperashon pa Karibe i tambe lokalmente, el a enfatisá riba prolongashon di sosten di gobièrnu, invershon di kapital humano i kolaborashon.
Meta 1: Mehorá struktura di fondo di sektor i alsa koperashon publiko i privá. Esaki ta inkluí e transformashon di CTB pa CTA, lei di Level Playing Field, e dedikashon di gobièrnu pa turismo den tur ministerio, probechá di subsidionan Oropeo ku EU Desk ta ofresé, kende CHATA ta traha ku’né i un strategía di merkadeo di kresementu pa e destinashon.
Meta 2: Mehorá imagen, edukashon i kalidat di sektor. Esaki ta unkluí kampañanan di branding, inkorporá turismo den skolnan básiko, programanan práktiko di estudio, programanan di edukashon i akreditashon, rekluta i un mihó konekshon lokal i YDK afó.
Meta 3: Realisá kresementu enfokando riba areanan ku potensial. Esaki ta inkluí enfoke riba turismo di salú i bienestar, turismo di MICE i por último turismo di buseo.
Direktamente kontektá na CHATA su di dos meta, i promé ku pasa palabra pa e Minister di Desaroyo Ekonómiko, sra. Seferina-Rojas, a invitá ROC Mondriaan riba tarima pa firma un MOU entre CHATA i ROC Mondriaan. Kombiná estudio di vokashon ku e eksigensianan di sektor ta importante pa un i tur. Huntu ku Gobièrnu di Kòrsou i Hulanda, skolnan lokal i mas partner i tambe CHATA, nan lo yuda transformá Kòrsou den e hub edukashonal Karibense pa hospitalidat.
Sra. Seferina-Rojas a kompartí su honor di por introdusí e Minister nobo di Desaroyo Ekonómiko, Minister Cijntje, komo presentadó na e reunion, apesar ku esaki ta su promé siman komo Minister. Minister Cijntje a kompratí e importansia di turismo pa ekonomia i speshalmente pa un rekuperashon sostenibel di e ekonomia di nos pais. Tur presente klaramente tabata di akuerdo ku e Minister na momentu ku el a kompartí ku tur hende mester invertí den Kòrsou su nashon turistiko. “Invertí den hende ta paga bèk ku e interes di mas haltu”.
E di tres presentadó di e reunion di miembresia tabata Anjli Finessi, Tax Partner na Bakertilly. El a presentá resultado di nan enkuesta, Caribbean Hospitality Financing 2021. E enkuesta a indiká ku hopi invershonista ta haña ku ta birando mas difisil pa hasi negoshi den Karibe. E preguntanan tabata tokante tipo di bienes, real estate siendo e punto di enfoke i tambe kaminda tin mayoria oportunidat den turismo den Karibe. E kontestanan tabata variá, pero pa gran parti di e respondentenan, tin oportunidat den area di boto, mihó opshon médiko i villanan independiente den resort.
E último presentashon a keda duná pa Rick van der Pluijm, Direktor di TUI Dutch Caribbean i Surnam. Sr. van der Pluijm su presentashon a enfoká riba sostenibilidat. Durante e presentashon el a indiká ku si sektor invertí tempu i konosementu den esnan ku aktualmente te desempleá, esaki lo resultá den un kresementu inklusivo pa trusimo i sostenibilidat. El a elaborá ku TUI a keda aserká, huntu ku varios otro partner, pa traha riba e proyekto na Mambo Beach. Ela terminá su presentashon poniendo enfasis ku trahando huntu i envertiendo tempu lo trese Kòrsou pa un futuro mas sostenibel.
Despues di tur presentashon, sra. Seferina-Rojas a konkluí e reunion yamando danki na tur miembro presente i tambe a duna instrukshon na esnan ku a registrá pa partisipá na e tres diferente seshonnan chikí.
CHATA lo sigui tene su miembronan informá riba tur desaroyo i ta kontentu di por traha huntu ku su partnernan pa logra su metanan.
CHATA Hosts Third Membership Meeting of 2021
Signs of a Strong Recovery Ahead
Willemstad, October 1, 2021 – Yesterday, CHATA hosted its third quarterly Membership Meeting of 2021, powered by CHATA Member TUI, with the goal to inform all members regarding the recent developments within the sector. The well visited Membership Meeting was held at CHATA Member, Renaissance Curaçao Resort and Casino, with ‘covid-proof’ set up as CHATA is still practicing the social distancing measures implemented by the Government. During the Membership Meeting, CHATA’s Managing Director, Mrs. Maria-Helena Seferina-Rojas, gave a short CHATA update, Minister of Economic Development, Mr. Cijntje, gave a short speech about Curaçao moving towards a Resilient and Sustainable Tourism Recovery, Ms. Anjli Finessi, Tax Partner at BakerTilly presented survey findings on the Caribbean Hospitality Financing 2021 Survey and lastly, Mr. Rick van der Pluijm, Head of TUI Dutch Caribbean and Suriname gave a presentation about sustainability titled ‘Small Efforts, Big Impact’. Unlike the regular Membership Meeting, this one would conclude with the attendees splitting up in different break-out sessions. The break-out sessions included presentations and conversations from CHATA Member PBS, CHATA Partner ROC Mondriaan and CHATA’s Sustainability Task Force.
To start off the Membership Meeting, Mrs. Seferina-Rojas welcomed all guests to the quarterly meeting and introduced the guest speakers along with the agenda for the morning. Mrs. Seferina-Rojas discussed the recovery rate in the Caribbean region, stating that this region is bouncing back quite quickly compared to other countries. As of July 2021, Curaçao has been number 5 on the list with the highest occupancy rates in the Caribbean region. Mrs. Seferina-Rojas continued presenting the industry performance figures with main observation that there are strong recovery numbers and most prominently that stayover tourists are spending more than pre-covid era, which is a good sign for the industry. After giving a brief update on the increase upcoming airlift and the recovery efforts approach for the Caribbean as well as locally, she emphasized on prolonged Government support, Investment in human resources, and collaborations and partnerships. The presentation continued with CHATA’s contribution to the various recovery efforts for the sector. And In conclusion to CHATA’s presentation, Mrs. Seferina-Rojas presented the three main goals that the CHATA board have determined to focus on for the rest of 2021 and 2022.
Goal 1: Improve funding structure of the sector and enhance public private cooperation. This includes the transformation from CTB to CTA, the Level Playing Field legislation, the dedication of the Government for tourism cross all ministries, leveraging from EU subsidies that the EU Desk offers, which CHATA has been working closely with and an effective growth marketing strategy for the destination.
Goal 2: Improve branding, education, and quality of the sector. This includes branding campaigns, incorporating Tourism in elementary schools, work learn programs, education and accreditation programs and recruitment and improved matching locally and YDK abroad.
Goal 3: Realize growth by focusing on key growth potential. This includes focusing on health and wellness tourism, MICE tourism and finally Dive tourism.
Directly linked to CHATA’s strategy goal two, and before handing over the floor to the Minister of Economic Development, Mrs. Seferina-Rojas invited ROC Mondriaan on stage to sign an MOU between CHATA and ROC Mondriaan. Matching the vocational education level offering in hospitality and the sector requirements, better is important for all. Together with the Curacao and Dutch Government, local schools, and many local partners and CHATA they will help to turn Curaçao into a ‘Caribbean Educational Hub’ for hospitality.
Mrs. Seferina-Rojas introduced the newly appointed Minister of Economic Development, Minister Cijntje and stated to be honored to have him speak at the CHATA membership meeting even though he is in his first week in office. Minister Cijntje discussed the importance of tourism for the economy and especially for a sustainable recovery of the economy of our island. The room visibly agreed with the Minister when he shared that everyone should invest in Curaçao’s tourism nation, “Investing in people pays in the highest interest”.
The third presenter of the Membership Meeting was Anjli Finessi, Tax Partner of Bakertilly, presented the results of the Caribbean Hospitality Financing Survey 2021. The survey measured that many of the investors find that it’s becoming more difficult to do business in the Caribbean. The questions revolved around asset types, real estate being the main focus, and where opportunities in the Caribbean tourism industry lie. The answers varied, but for most of the respondents, opportunities lie in boating areas, better critical health option and stand-alone villas in resorts
The final presentation was given by Rick van der Pluijm, Head of TUI Dutch Caribbean and Suriname. Mr. van der Pluijm’s presentation focused on sustainability. During the presentation, he urges that if the sector invests time and knowledge in those who are currently unemployed, it will result in an inclusive growth for tourism and sustainability. He elaborated that TUI was approached, along with several other partners to work on the Mambo Beach Project. He concluded his presentation emphasizing that working together and investing time will bring Curaçao to a more sustainable future.
Once all the presentations were given, Mrs. Seferina-Rojas concluded the meeting and thanked all members for joining. She further instructed those who registered to participate in the three interesting breakout sessions.
CHATA will continue to update its members on the recent developments and looks forward to working together with all parties to achieve our goals.


text:
Oranjestad-Siman pasa Parlamento di Aruba a trata e cuenta anual di 2011 di nos Pais. Den e documento aki Gabinete Eman ta responsabilisa e fondonan cu a wordo usa cu aprobacion di Parlamento y ta demostra kiko a logra cu e maneho financiero hiba. Pa Parlamento por evalua e informacion presenta den e cuenta anual, ta importante pa tene na cuenta e conseho y e recomendacionan cu Algemene Rekenkamer (ARA), Raad van Advies y Centraal Accountantsdienst (CAD) ta duna. E cuenta anual 2011 a wordo aproba pa e mayoria den Parlamento contra tur conseho.
ARA y CAD a indica cu nan no por a controla si e cifranan presenta ta corecto, completo of legitimo. Nan no por sigura cu e cuenta anual ta duna un bista corecto y confiabel di e situacion financiero di nos Pais den 2011. Gabinete Eman a surpasa e presupuesto di 2011, a gasta mas placa cu e tabata tin, y no tabata autorisa pa Parlamento di Aruba pa haci tal. Raad van Advies di su parti a indica cu den e cuenta anual ta bay 3 biaha contra ley, ya cu riba puntonan esencial e cuenta anual ta desvia di ley di Comptabilidad. Tin gastonan extra cu Parlamento no a autorisa y si bay di auerdo bo ta duna bo mes como Parlamento un ‘brevet van onvermogen,’ un senial cu como Parlamentario bo no sa kiko ta bo trabou ta. Mas aun, bayendo na favor di e cuenta anual, bo ta libra e Minister di su responsabilidad pa e fondonan cu ela gasta di mas y sin autorisacion di Parlamento. Raad van Advies a hasta haci e pregunta di principio, con por bay duna aprobacion cu forza retroactivo na gastonan cu Gobierno a haci sin aprobacion di Parlamento? Na nos parecer, e pregunta aki ta no a wordo haci pornada, sino tabata mas bien un senial pa Parlamento cu bay di acuerdo cu e cuenta anual aki ta un locura.
Locual a bira bisto di e maneho financiero di Gabinete Eman den 2011 ta cu e debe a hisa garndemente. Den 2011, dii cada 1 florin 61 cent ta bay pa paga debe, siendo cu na 2010 e tabata 56 cent di cada florin. Pa un maneho responsabel Gobierno mester a keda rond di 50 cent di cada florin. E buraco den nos finanzas publico, e deficit, tambe a bira mas grandi. Di 4.4% di nos GDP (tur locual nos ta produci cu nos trabou) na 2010, e la bay te 7.1% den 2011, siendo cu pa un maneho responsabel e deficit mester a keda rond di 3% di nos GDP. Pa locual ta inversion, di e 325 miyon florin di deficit segun cifra di Banco Central, solamente 62 miyon florin a bay pa inversion pa Pueblo y e resto, e 263 miyon florin a bay na e fiestamento di Gabinete Eman.
Mirando e conclucionan di ARA, CAD y Raad van Advies y teniendo na cuenta e resultado di e maneho financiero hiba pa Gabinete Eman, ta imposibel pa por bay di acuerdo cu e cuenta anual di 2011. Tampoco por bay di acuerdo cu un maneho financiero cu ta empeora enves di drecha nos finanzas publico. Pa e motibo aki ta incomprendibel con e mayoria den Parlamento por a aproba e cuenta annual di 2011 contra tur conseho.


text:
MIKE EMAN VOTEGETTER CU 8000 VOTO!!!
Diasabra madruga Aruba henter a conose resultado di eleccion 2009. E victoria grandi a bay pa partido AVP dunando partido di Pueblo Arubano un mandato cla pa e siguiente gobernacion. Mike Eman a resulta e votegetter di Aruba cu un total di mas di 8000 votos. Votadornan di Aruba a establece loke e partido a bin ta mustra ariba dje pa basta tempo caba. AVP tin e plan y e team pa trece e cambio.
Motibonan pa e victoria grandi aki ta varia di persona pa persona, pero loke tur hende ta keda menciona en comun ta e “team”. E team cu hopi hende ta referi na dje como e “Dream-Team” ta loke a trece e vitoria segun hopi observador. Hopi tambe ta referi na e plan, cu ta un documento cu a sobresali grandemente ariba di otro partidonan politico. Pero no tin duda cu e lider cu a forma e team y a formula un maneho pa por jega na e plan, ta merece hopi credito: Mike Eman. Cu un total di mas di 8000 votos, cu hopi ta referi na dje como “E Lider Stima di Aruba” ta bira e votegetter pa di dos biaha consecutivo. Faltando e resultadonan di e ultimo urna electoral, Mike Eman a hiba un discurso bunita, yena cu inspiracion y speranza dilanti di Cas di Partido Playa. Un multitud grandi di sostenedornan di e partido a aglomera dilanti di e centro di e partido politico, pa saluda y scucha e lider di Partido di Pueblo Arubano, y awo alaves e Prome Ministro electo, su palabranan.
For di paisnan bisinja un cantidad di politico y lidernan di e region a jama Mike Eman pa salude. For di reunionan di G20 na Merca, Prome Minister di Hulanda, a tuma tempo special pa jama Mike Eman y felicite cu e logro grandi y bunita pa Pais Aruba. Prome Minister, Emily den Jongh El-Hage, Secretario di Estado Hulandes, Ank Bijleveld, Minister di Salubridad Ab Klink, Ministernan di Antiyas Martis y Zus de Lanooy y Presidente di Staten di Antiyas ta entre otro e politico y lidernan den Reino cu a jama pa felicita e Prome Minister electo di Aruba, Mike Eman. For di mas leu un cantidad grandi di lidernan afilia na ODCA y IDC a jama felicita Mike Eman, cu den e organisacionan aki tin. Segun informacionan cu nos ta dispone di dje, cu Dialuna lo ta un dia importante y intresante pa desaroyonan politico. Entre otro e Prome Minister Electo lo bishita gobernador pa delinja e pasonan di e siguiente dianan. Un felicitacion ta bay na henter partido AVP cu e resultado cla y raspa aki y specialmente na Mike Eman cu tin e vision, perseverancia y perspectiva pa por trece e cambio cu pueblo ta anhela pa e ultimo anjanan cu awor ta nos tras aki na Aruba.
For di paisnan bisinja un cantidad di politico y lidernan di e region a jama Mike Eman pa salude. For di reunionan di G20 na Merca, Prome Minister di Hulanda, a tuma tempo special pa jama Mike Eman y felicite cu e logro grandi y bunita pa Pais Aruba. Prome Minister, Emily den Jongh El-Hage, Secretario di Estado Hulandes, Ank Bijleveld, Minister di Salubridad Ab Klink, Ministernan di Antiyas Martis y Zus de Lanooy y Presidente di Staten di Antiyas ta entre otro e politico y lidernan den Reino cu a jama pa felicita e Prome Minister electo di Aruba, Mike Eman. For di mas leu un cantidad grandi di lidernan afilia na ODCA y IDC a jama felicita Mike Eman, cu den e organisacionan aki tin.
Segun informacionan cu nos ta dispone di dje, cu Dialuna lo ta un dia importante y intresante pa desaroyonan politico. Entre otro e Prome Minister Electo lo bishita gobernador pa delinja e pasonan di e siguiente dianan.
Un felicitacion ta bay na henter partido AVP cu e resultado cla y raspa aki y specialmente na Mike Eman cu tin e vision, perseverancia y perspectiva pa por trece e cambio cu pueblo ta anhela pa e ultimo anjanan cu awor ta nos tras aki na Aruba.


text:
Gobiernu ta duna atenshon na reauso di awa residual i protekshon di nos awanan di kosta i sistemanan akuamarino
Gobiernu ta duna atenshon na reauso di awa residual i protekshon di nos awanan di kosta i sistemanan akuamarino
Willemstad – Gobièrnu di Kòrsou (Ministerionan VVRP i GMN) i Bedrijvenplatform Milieu (den koperashon ku Fundashon TAS, Fakultat Tékniko di Universidat di Kòrsou i CaribDA) ta organisá riba 18 i 19 di novèmber próksimo un konferensha tokante uso di awa na un manera responsabel. Tin dos meta pa e konferensha: Promové resiklahe di awa dushi kostoso i Protekshon di nos awa kostero i tur su organismonan.
Durante di e konferensha, Chris Corbin (UNEP, Jamaica) i Mike Gosselin (City of Kelowna, Canada) ta presentá e último desaroyonan riba tereno di maneho di awa residual den e área di Karibe i kon nos na Kòrsou por mehorá posibilidatnan na Kòrsou. Diferente oradó lokal i internashonal ta duna atenshon na inovashonnan riba tereno di maneho di awa, kalidat di nos áreanan kostal i situashon di awa residual na Kòrsou.
Riba e promé dia di e konferensha tin tayer ku temanan manera “Awa residual den áreanan smart”, “Awa resiklá pa agrikultura”, “Kitamentu di nutrimentu for di áreanan kostal” i “Finansiamentu duradero di maneho di awa residual”. Durante e di dos dia tin ekskurshon planiá pa plantashon di palu di mangel na Ref, e bakinan di bezink nobo na Seru Fortuna i instalashon pa purifikashon di awa na Klein Hofje. Ta duna atenshon tambe na aplikashon di e sistema di “Constructed Wetlands”.
Promé ku e konferensha, tin oportunidat pa partisipá na entrenamentu tokante resiklahe di awa i desalinisashon di awa. Tur entrenamentu, tayer i presentashon ta na Ingles. Entrada pe e konferensha ta 100 florin. Mas informashon tokante e konferensha i akseso na un formulario di registrashon ta visibel riba website http://www.bpmcuracao.com, òf telefónikamente riba +5999 7369533 (durante di oranan di ofisina).